Kerala assembly election 2021: UDF and LDF to contest footballers U Sharaf ali and IM Vijayan | ഏറനാടിൽ എൽഡിഎഫ് സ്ഥാനാർത്ഥിയാവാൻ യു ഷറഫലി; ഐഎം വിജയനെ കളത്തിലിറക്കാൻ തന്ത്രവുമായി കോൺഗ്രസും - Malayalam Oneindia\nമലപ്പുറം; നിയമസഭ തിരഞ്ഞെടുപ്പിൽ സ്ഥാനാർത്ഥി ചർച്ചകളിലേക്ക് മുന്നണികൾ അനൗപചാരികമായി കടന്ന് കഴിഞ്ഞു. ഭരണതുടർച്ചയ്ക്കായി എൽഡിഎഫ് തന്ത്രം മെനയുമ്പോൾ ഏത് വിധേനയും പിണറായി സർക്കാരിനെ താഴെയിറക്കാനുള്ള ശ്രമങ്ങളാണ് യുഡിഎഫ് നടത്തുന്നത്. ഇത്തവണ ഭരണം ലഭിക്കാൻ പല പുതിയ പരീക്ഷണങ്ങളും നടത്താനാണ് യുഡിഎഫ് ഒരുങ്ങുന്നത്.പുതുമുഖങ്ങളേയും ഒപ്പം യുവാക്കളേയും പ്രമുഖരേയുമെല്ലാം രംഗത്തിറക്കാനാണ് യുഡിഎഫ് ആലോചന.\nസമാന രീതിയിലുള്ള ചർച്ചകൾ എൽഡിഎഫും തുടക്കം കുറിച്ച് കഴിഞ്ഞു. ഇതോടെ ഇന്ത്യൻ ഫുട്ബോളിന്റെ അമരക്കാരായ ഐഎം വിജയനേയും യു ഷറഫലിയേയും കളത്തിലിറക്കാനാണ് ഇരുമുന്നണികളും ഒരുങ്ങുന്നത്.മലപ്പുറത്തും പാലക്കാടുമാണ് ഇരുവരേയും മുന്നണികൾ പരീക്ഷിക്കാനൊരുങ്ങുന്നതെന്നാണ് റിപ്പോർട്ട്. വിശദാംശങ്ങളിലേക്ക്\nഇത്തവണ തദ്ദേശ തിരഞ്ഞെടുപ്പിൽ ഇടത് തരംഗത്തിനിടയിലും യുഡിഎഫിന് പിടിച്ച് നിൽക്കാൻ കഴിഞ്ഞ ജില്ലകളിൽ ഒന്നാണ് മലപ്പുറം. മുസ്ലീം ലീഗിന്റെ ഉരുക്ക് കോട്ടയിൽ ഒരത്ഭുതവും ഇക്കുറിയും നടന്നില്ല. എന്നാൽ നിയമസഭ തിരഞ്ഞെടുപ്പിൽ ജില്ലയിൽ കൂടുതൽ മണ്ഡലങ്ങളിൽ ഭരണം പിടിക്കാനുള്ള നീക്കത്തിലാണ് എൽഡിഎഫ്.\nകഴിഞ്ഞ നിയസഭ തിരഞ്ഞെടുപ്പിൽ ആകെയുള്ള 16 മണ്ഡലങ്ങളിൽ 12 ഉം മുസ്ലീം ലീഗായിരുന്നു തൂത്തുവാരിയത്. നാല് മണ്ഡലങ്ങളിൽ മാത്രമാണ് എൽഡിഎഫിന് വിജയിക്കാനായത്.\nഇത്തവണ ജില്ലയിൽ7മണ്ഡലങ്ങളിലാണ് എൽഡിഎഫ് വിജയ പ്രതീക്ഷ പുലർത്തുന്നത്. ഇതിലൊന്നാണ് മുസ്ലീം ലീഗിന്റെ ഉറച്ച കോട്ടയായ ഏറനാട് മണ്ഡലം.\nയു ഷറഫലിയെ മത്സരിപ്പിക്കും\nനിലവിൽ പികെ ബഷീർ ആണ് മണ്ഡലത്തിൽ നിന്നുള്ള എംഎൽഎ. കഴിഞ്ഞ തവണ 12893 വോട്ടിന്റെ ഭൂരിപക്ഷത്തിലായിരുന്നു ബഷീർ വീണ്ടും തുടർഭരണം ഉറപ്പിച്ചിരുന്നത്. എന്നാൽ ഇത്തവണ ഇന്ത്യൻ ഫുട്ബോൾ ടീം മുൻ ക്യാപ്റ്റനും ആർആർആർഎഫ് കമാന്ററുമായ അരീക്കോട് തെരട്ടമ്മൽ സ്വദേശി യു ഷറഫലിയെ മത്സരിപ്പിക്കാനാണ് സിപിഎം ഒരുങ്ങുന്നത്.\nഷറഫലിയെ സ്വതന്ത്രനായി മത്സരിപ്പിക്കാനുള്ള ആലോചനകൾ തുടക്കം മുതൽ തന്നെ എൽഡിഎഫിൽ ഉണ്ടായിരുന്നുവെങ്കിലും അദ്ദേഹം മത്സരിക്കാൻ സന്നദ്ധത അറിയിച്ചിരുന്നില്ല. അടു ത്തിടെ സർവിസിൽ നിന്ന് വിരമിച്ച ഷറഫലി ഐപിഎസിന് പരിഗണിക്കണമെന്ന് ആവശ്യപ്പെട്ട് നൽകിയ ഹർജി കോടതിയിൽ പരിഗണനയിൽ ആണെന്നതായിരുന്നു തടസവാദമായി അദ്ദേഹം ഉയർത്തിയിരുന്നത്.\nഎന്നാൽ ഇപ്പോൾ മത്സരിക്കാൻ സന്നദ്ധത പ്രകടിപ്പിച്ചിട്ടുണ്ടെന്നാണ് വിവരം. ഫുട്ബോളിന്‍റെ ഈറ്റില്ലമായ അരീക്കോട്,ഊർ ങ്ങാട്ടിരി, എടവണ്ണ, കീഴുപറമ്പ്, കാവനൂർ, ചാലി യാര്, കുഴിമണ്ണ പഞ്ചായത്തുകൾ ഉൾക്കൊള്ളുന്ന ഏറനാട്ടിൽ യു ഷറഫലിയിലൂടെ നേട്ടം കൊയ്യാമെന്നാണ് സിപിഎം പ്രതീക്ഷ.\nസിപിഐയുടെ കയ്യിലാണ് മണ്ഡലമെങ്കിലും ഇവിടെ സ്വതന്ത്രരാണ് മത്സരത്തിന് ഇറങ്ങാറുള്ളത്.\nകഴിഞ്ഞ തവണ മണ്ഡലത്തിൽ കെടി അബ്ദുറഹ്മാനായിരുന്നു സ്ഥാനാർത്ഥി. അന്ന് പികെ ബഷീറിനോട് 56155 വോട്ടുകളായിരുന്നു അബ്ദുറഹ്മാൻ നേടിയത്. ഇത്തവണ ബഷീർ ഏറനാട്ടിൽ മത്സരിച്ചേക്കില്ലെന്നാണ് സൂചന.\nപികെ ബഷീർ ഇക്കുറി മഞ്ചേരി മണ്ഡലത്തിലായിരിക്കും മത്സരിച്ചേക്കുക. അങ്ങനെയെങ്കിൽ ബഷീറിന് പകരം രാജ്യസഭ അംഗത്വ കാലാവധി തീരുന്ന പിവി അബ്ദുൾ വഹാബിനെയാണ് ലീഗ് മണ്ഡലത്തിലേക്ക് പരിഗണിക്കുന്നത്.അതേസമയം യു ഷറഫലിയെ എൽഡിഎഫ് ഇറക്കിയാൽ ഐഎം വിജയനെ മത്സരിപ്പിക്കാനുള്ള നീക്കത്തിലാണ് യുഡിഎഫ്.\nഅതേസമയം ഏറനാട് പകരം സംവരണ മണ്ഡലമായ കോങ്ങാട് ആണ് ഐഎം വിജയനെ കോൺഗ്രസ് നേതൃത്വം പരീക്ഷിക്കാനൊരുങ്ങുന്നത്. കോങ്ങാടിൽ നിന്നും തുടർച്ചയായി രണ്ട് തവണ നിയമസഭയിലേക്ക് ജയിച്ച കെവി വിജയദാസ് അടുത്തിടെ കൊവിഡ് ബാധിച്ചതിന് പിന്നാലെ മരിച്ചിരുന്നു.\nഇതോടെ വിജയദാസിനോളം ജനകീയനായ നേതാവിനെ സ്ഥാനാർത്ഥിയായി തേടുകയാണ് സിപിഎം ഇവിടെ. കൂടാതെ മന്ത്രി എകെ ബാലൻ മത്സരിക്കുന്ന തരൂരും വിജയന് വേണ്ടി പരിഗണിക്കുന്നുണ്ട്. ഇക്കുറി തരൂരിൽ ബാലന് പകരം മറ്റൊരു നേതാവിനെയാണ് സിപിഎം പരിഗണിക്കുന്നത്. അതുകൊണ്ട് തന്നെ അനുകൂലമാണ് സാഹചര്യം എന്നാണ് കോൺഗ്രസ് കരുതുന്നത്.\nഅതേസമയം മത്സരിക്കാൻ ആവശ്യപ്പെട്ട് ഐഎം വിജയനെ ഷാഫി പറമ്പിലിന്റെ നേതൃത്വത്തിൽ യൂത്ത് കോൺഗ്രസ് പ്രവർത്തകർ സമീപിച്ചെങ്കിലും അദ്ദേഹം അനുകൂല പ്രതികരണമല്ല നടത്തിയതെന്നാണ് സൂചന. ഐഎം വിജയനല്ലെങ്കിൽ മറ്റ് ചില പ്രമുഖരുടെ പേരുകളാണ് ഇവിടേയ്ക്കായി പരിഗണിക്കുന്നത്.\nkerala assembly election 2021 cpm muslim league malappuram perinthalmanna ak balan സിപിഐ സിപിഎം കേരള നിയമസഭാ തിരഞ്ഞെടുപ്പ് 2021 പെരിന്തല്‍മണ്ണ പൊന്നാനി മഞ്ചേരി എകെ ബാലന് മുസ്ലീം ലീഗ് politics\nKerala assembly election 2021: UDF and LDF to contest footballers U Sharaf ali and IM Vijayan


യുപി ബിജെപിക്കൊപ്പം മായാവതി മത്സരിക്കില്ല | Malayali Express\nHomeIndiaയുപി ബിജെപിക്കൊപ്പം മായാവതി മത്സരിക്കില്ല\nയുപി ബിജെപിക്കൊപ്പം മായാവതി മത്സരിക്കില്ല\nബിജെപിയില് നിന്നും മന്ത്രിമാര് ഉള്‍പ്പെടെ രാജി വയ്ക്കുന്നുണ്ടെങ്കിലും യുപി തെരഞ്ഞെടുപ്പില് ബിജെപി തിളക്കമുള്ള വിജയം കൈവരിക്കുമെന്നു സര്‍വ്വേകള്. ബിജെപിയും മുഖ്യമന്ത്രി യോഗി ആദിത്യ നാഥ് വന് വിജയത്തോടെ മുഖ്യമന്ത്രിയാകും. എസ്പി ഉള്‍പ്പെടെ ഒരു പാര്‍ട്ടിക്കും ഒന്നും ചെയ്യാന് കഴിയില്ല. യുപി തെരഞ്ഞെടുപ്പില് ബഹുജന് സമാജ്വാദി പാര്‍ട്ടി നേതാവ് മായാവതി മത്സരിക്കാനില്ലെന്ന് പാര്‍ട്ടി എംപി സതീഷ് ചന്ദ്ര മിശ്ര. മുഖ്യമന്ത്രി സ്ഥാനത്തേയ്ക്ക് മത്സരിക്കിക്കാന് താനും ഇല്ലെന്നും സതീശ് ചന്ദ്ര പറഞ്ഞു.\n‘നിയമസഭാ തിരഞ്ഞെടുപ്പില് മായാവതിയും താനും മത്സരിക്കില്ല. ഇത്തവണത്തെ നിയമസഭാ തിരഞ്ഞെടുപ്പില് ഉത്തര്‍പ്രദേശില് എസ്പിയോ ബിജെപിയോ അധികാരത്തില് വരില്ല. ബിഎസ്പി ആയിരിക്കും സര്‍ക്കാര് രൂപീകരിക്കുക’-സതീഷ് ചന്ദ്ര മിശ്ര പറഞ്ഞു. എന്നാല്, ഉത്തര്‍പ്രദേശില് ബി.എസ്.പിയുടെ മുഖ്യമന്ത്രി സ്ഥാനാര്‍ത്ഥി ആരെന്ന് വ്യക്തമാക്കാന് അദ്ദേഹം തയ്യാറായില്ല.\nഅതേസമയം, സര്‍വ്വേ ഫലങ്ങള് ബിജെപിയ്ക്ക് അനുകൂലമായതോടെയാണ് മുഖ്യമന്ത്രി സ്ഥാനാര്‍ത്ഥിയെ പോലും പ്രഖ്യാപിക്കാതെ ബിഎസ്പി തെരഞ്ഞൈടുപ്പില് നിന്നും പിന്നോട്ട് പോകുന്നതെന്നാണ് ആരോപണം. തെരഞ്ഞെടുപ്പില് ഒറ്റയ്ക്ക് മത്സരിക്കുമെന്നും ഒറ്റയ്ക്ക് അധികാരത്തിലെത്തുമെന്നും അഭിപ്രായ സര്‍വ്വേകള് തെറ്റാണെന്നും മായാവതി നേരത്തെ ആത്മവിശ്വാസം പ്രകടിപ്പിച്ചിരുന്നു. പിന്നാലെയാണ് മത്സരിക്കാനില്ലെന്ന് അറിയിച്ചിരിക്കുന്നത്.\nPrevious articleസഭ്യത പരിശോധിക്കാന് പോലീസ് ചുരുളി കാണുന്നു ചുരുളി പഠിച്ചുപാടുമോ പോലീസ്\nNext articleവെള്ളം കുടിപ്പിക്കില്ല കുപ്പിവെള്ളത്തിന്റെ വില കൂടും വെള്ളക്കമ്പനികള് ശക്തര്\nപക്ഷിപ്പനി; 6920 താറാവുകളെ കൊന്നൊടുക്കി


covid death | ദുബായിൽ നിന്നെത്തിയത് 16ന്; അടുത്ത ദിവസം പനി തുടങ്ങിയപ്പോൾ കാട്ടിയത് ന്യുമോണിയയുടെ സ്വഭാവം; സ്രവ പരിശോധന പോസിറ്റീവായപ്പോൾ ആശുപത്രിയിലാക്കി; ഭാര്യയ്ക്കും ഓൺലൈൻ ടാക്‌സി ഡ്രൈവർക്കും രോഗം സ്ഥിരീകരിച്ചു; ഉയർന്ന രക്തസമ്മർദ്ദവും ഹൃദ്രോഗവും മട്ടാഞ്ചേരിക്കാരന് വിനയായി; ശ്വാസതടസമെത്തിയതോടെ എല്ലാം കൈവിട്ടു; ചുള്ളിക്കലുകാരന്റെ സംസ്‌കാരത്തിന് കടുത്ത നിയന്ത്രണങ്ങൾ; ചടങ്ങിൽ പങ്കെടുക്കുന്നവരെ എല്ലാം നിരീക്ഷണത്തിലാക്കും; കേരളവും കോവിഡ് മരണ പട്ടികയിലെത്തുമ്പോൾ - MarunadanMalayali.com\nMarch 28, 2020 | 12:46 PM IST | Permalink\nകൊച്ചി: കേരളത്തിൽ ആദ്യത്തെ കൊറോണ മരണം റിപ്പോർട്ട് ചെയ്യുമ്പോൾ കൂടുതൽ കരുതലിലേക്ക് ആരോഗ്യ കേരളം. അറുപത്തൊമ്പതുകാരനായ എറണാകുളം മട്ടാഞ്ചേരി ചുള്ളിക്കൽ സ്വദേശിയാണ് മരിച്ചത്. കളമശ്ശേരി മെഡിക്കൽ കോളജ് ആശുപത്രിയിൽ ചികിത്സയിരിക്കെയാണ് മരണം. ബന്ധുക്കൾക്ക് വിട്ടുനൽകിയ മൃതദേഹം സുരക്ഷാ ക്രമീകരണങ്ങളോടെ സംസ്‌കരിക്കും. ഇയാളുടെ മരണം ഇന്ന് രാവിലെയാണ് ഔദ്യോഗികമായി സ്ഥിരീകരിച്ചത്. ഉയർന്ന രക്തസമ്മർദ്ദവും ഹൃദ്രോഗവും ഉണ്ടായിരുന്നയാളാണ്. ഇന്ന് രാവിലെ രോഗം ഗുരുതരമായി വെന്റിലേറ്ററിലേക്ക് മാറ്റിയിരുന്നു.\nദുബായിൽനിന്ന് ഇദ്ദേഹം എത്തിയത് മാർച്ച് 16-നാണ്. 22-ന് ഐസൊലേഷൻ വാർഡിലേക്ക് മാറ്റി. ഇയാളുടെ ഭാര്യയും രോഗബാധിതയാണ്. ഇവർ ദുബായിൽനിന്ന് എത്തിയ വിമാനത്തിലെ 40 പേരും നിരീക്ഷണത്തിലാണ്. ഉയർന്ന രക്തസമ്മർദ്ദവും കടുത്ത ഹൃദ്രോഗ ബാധയും ഇദ്ദേഹത്തിനുണ്ടായിരുന്നു. ഇതേതുടർന്ന് വെന്റിലേറ്ററിലേക്ക് മാറ്റിയിരുന്നു. നെടുമ്പാശ്ശേരിയിൽനിന്ന് ഇദ്ദേഹത്തെ വീട്ടിലേക്ക് കൊണ്ടുപോയ ഡ്രൈവർക്കും കൊറോണ സ്ഥിരീകരിച്ചിട്ടുണ്ട്. ഇദ്ദേഹത്തെ വീട്ടിലെത്തിച്ച ഡ്രൈവറുമായി ഇടപഴകിയ 40 പേർ നിരീക്ഷണത്തിലാണ്. ഇവർ താമസിച്ചിരുന്ന ഫ്ളാറ്റിലെ എല്ലാവരെയും നിരീക്ഷണത്തിലാക്കിയിട്ടുണ്ട്. എറണാകുളത്ത് നിന്നും ഇദ്ദേഹത്തെ ഓൺലൈൻ ടാക്‌സിയിൽ ചുള്ളിക്കലേക്ക് എത്തിച്ച ടാക്‌സി ഡ്രൈവർക്കാണ് കൊറോണ സ്ഥിരീകരിച്ചിട്ടുള്ളത്.\nമാർച്ച് 17ന് ഇദ്ദേഹം കടുത്ത ന്യുമോണിയയുമായാണ് ആശുപത്രിയിലെത്തിയത്. വീട്ടിൽ ഐസലേഷനിൽ കഴിയവെ രോഗം സ്ഥിരീകരിച്ചതിനെ തുടർന്ന് 22ന് കളമശേരി മെഡിക്കൽ കോളജിൽ പ്രവേശിപ്പിച്ചു. കടുത്ത ഹൃദ്രോഗത്തിനും രക്തസമ്മർദത്തിനും ചികിത്സയിലായിരുന്ന ഇദ്ദേഹം ബൈപ്പാസ് ശസ്ത്രക്രിയയ്ക്കും വിധേയനായിരുന്നു. ചികിത്സയിലിരിക്കെ ശ്വാസകോശരാേഗം കൂടി ബാധിച്ചതോടെ അവസ്ഥ കൂടുതൽ വഷളാവുകയും വെന്റിലേറ്ററിലാക്കുകയും ചെയ്യുകയായിരുന്നു ചുള്ളിക്കൽ സ്വദേശി. മരിച്ചയാൾ താമസിച്ച വീട് കഴിഞ്ഞദിവസം അധികൃതർ അണുവിമുക്തമാക്കിയിരുന്നു.\nടാക്‌സി ഡ്രൈവറുടെ സമ്പർക്ക പട്ടികയിൽ ബാങ്ക് ഉദ്യോഗസ്ഥർ അടക്കമുള്ളവർ ഉണ്ട്. രോഗ ബാധിതനായി മരിച്ച ആൾ താമസിച്ച ഫ്‌ളാറ്റിലെ ആളുകളേയും നിരീക്ഷണത്തിലാക്കിയിട്ടുണ്ട്. മരണാനന്തര ചടങ്ങുകൾക്ക് അടക്കം നിയന്ത്രണത്തിനുള്ള നിർദ്ദേശം നൽകിയാണ് മൃതദേഹം വിട്ടുകൊടുത്തിട്ടുള്ളത്. അതീവ ജാഗ്രത പാലിക്കണമെന്ന് ആരോഗ്യ വകുപ്പ് കർശന നിർദ്ദേശം നൽകിയിട്ടുണ്ട്. സുരക്ഷാ മാനദണ്ഡങ്ങളെല്ലാം പാലിച്ച് മാത്രമെ സംസ്‌കാര ചടങ്ങുകൾ നടത്താനാകു. ചടങ്ങിൽ പങ്കെടുക്കുന്നവരെല്ലാം പതിനാല് ദിവസം നിരീക്ഷണത്തിൽ കഴിയുകയും വേണം.\nനിലവിൽ കോവിഡ് രോഗം ബാധിച്ച് കളമശേരി മെഡിക്കൽ കോളജിൽ ചികിത്സയിലുള്ളത് 14 പേരാണ്. ഇതിൽ5പേർ ബ്രിട്ടീഷ് പൗരന്മാരും, ആറു പേർ എറണാകുളം സ്വദേശികളും,2കണ്ണൂർ സ്വദേശികളും, ഒരാൾ മലപ്പുറം സ്വദേശിയുമാണ്. വിദേശ പൗരൻ ഉൾപ്പെടെയുള്ള ഇവരുടെ ആരോഗ്യനില മെച്ചപ്പെട്ടിട്ടുണ്ട്. കേരളത്തിൽ ഇതുവരെ രോഗികളുടെ എണ്ണം 100 കടന്നിട്ടുണ്ടായിരുന്നു എങ്കിലും സംസ്ഥാനത്ത് ആദ്യ കോവിഡ് മരണമാണ് റിപ്പോർട്ട് ചെയ്തത്. നേരത്തേയും ഗുരുതരാവസ്ഥയിലേക്ക് എത്തിയ രോഗികൾ ഉണ്ടായിരുന്നു. എന്നാൽ ഇവരെല്ലാം ജീവിതത്തിലേക്ക് തിരിച്ചു വന്നു.\nമരണാനന്തര ചടങ്ങ് ഒഴിവാക്കുമെന്ന് മന്ത്രി സുനിൽ കുമാർ\nസംസ്ഥാനത്തുകൊവിഡ് ബാധിച്ച് മരിച്ച വ്യക്തിയുടെ സംസ്‌ക്കാരം, മരണാനന്തരച്ചടങ്ങുകൾ ഒഴിവാക്കി പൂർണമായും പ്രോട്ടോക്കോൾ അനുസരിച്ച് നടത്തുമെന്ന് മന്ത്രി വി എസ് സുനിൽ കുമാർ. കഴിഞ്ഞ മാർച്ച് 22 നാണ് മരിച്ച വ്യക്തിയെ ആശുപത്രി ഐസൊലേഷനിൽ പ്രവേശിപ്പിച്ചത്. ഗൾഫിൽ നിന്നും വരുമ്പോൾ ഇദ്ദേഹത്തിന് ഉയർന്ന രക്തസമ്മർദ്ദവും ന്യുമോണിയയുമുണ്ടായിരുന്നു.\nകൊവിഡ് ബാധിച്ചതോടെ ആരോഗ്യനില വഷളാകുകയായിരുന്നു. എന്നാൽ മറ്റ് ആശങ്കകൾ ആവശ്യമില്ല. ഇദ്ദേഹവുമായി ബന്ധം ഉണ്ടായിരുന്നവരുടെ ആരോഗ്യ നില തൃപ്തികരമാണെന്നും ചടങ്ങുകളെല്ലാം ഒഴിവാക്കി ആരോഗ്യപ്രവർത്തകരുടെ നിർദ്ദേശാനുസരണമാകും സംസ്‌ക്കാരം നടത്തുകയെന്നും അദ്ദേഹം പ്രതികരിച്ചു.


വികടസങ്കീർത്തനം: ഓർമ്മയിൽ ഒരു ശിവരാത്രി\nഓർമ്മയിൽ ഒരു ശിവരാത്രി\nഇന്നു ദീപാവലി... ദീപങ്ങളുടെ ആവലി...\nനിര നിരയായി കത്തിനിൽക്കുന്ന ആ ദീപനാളങ്ങൾ എന്നിലെ ഓർമ്മകളെ പിടിച്ചു വലിക്കുന്നത് ദീപങ്ങൾ തെളിഞ്ഞു നിൽക്കുന്ന ഒരു ശിവരാത്രി നാളിലേയ്ക്കാണ്...\nഅന്നു ഞാൻ പാനിപ്പറ്റിലായിരുന്നു. ശനിയും ഞായറും, തുടർന്നുവന്ന ശിവരാത്രിയുമായി എനിക്കു മൂന്നുനാലു ദിവസം അവധി കിട്ടി. ഞാനും സഹപ്രവർത്തകനായ KJയും ചേർന്ന് ഹരിദ്വാറിലേയ്ക്ക് ഒരു യാത്ര പ്ലാൻ ചെയ്തു...\nആ സമയത്തു ഞാൻ കർണ്ണാലിൽ ഒരു വാടക വീട്ടിലാണു താമസ്സിച്ചിരുന്നതു. ഞാൻ ഹരിദ്വാറിനു പോകുന്നു എന്നു പറഞ്ഞപ്പോൾ വീട്ടുടമസ്ഥൻ ഒരു ചെറിയ കന്നാസു തന്നിട്ടു, അതിൽ ഗംഗജലം ശേഖരിച്ചു കൊണ്ടുവരാമോ എന്നു ചോദിച്ചു.... ശിവരാത്രിനാളിലും മറ്റും ഗംഗാജലം ശിവലിഗത്തിൽ ധാര ചെയ്യാൻ ഉപയോഗിക്കാറുണ്ട്.\nഭഗവാൻ ശിരസ്സിൽ നിന്നും ഒഴുക്കിക്കളയുന്ന ഗംഗജലം, വീണ്ടും അദ്ദേഹത്തിന്റെ മേൽ ചൊരിഞ്ഞാൽ ശിവപ്രീതിക്കുപകരം ശിവകോപമാണുണ്ടാവുക എന്നു ഞാൻ അയാളോടുപറഞ്ഞു... ഒരു നിമിഷം അയാൾക്കും ഒരു ചെറിയ സംശയം ഉണ്ടായി... സാരമില്ല ഞാൻ ഗംഗാജലം കൊണ്ടുവരാം എന്നു പറഞ്ഞപ്പോൾ അയാൾക്ക് സമാധാനമായി.\nഞാനും KJയും, KJയുടെ ഭാര്യയും അവരുടെ നാലുവയസ്സുള്ള "നേഹ" എന്ന പെൺകുട്ടിയുമുണ്ട്. ഒരു ടൊയോട്ട ക്വാളിസ്സിലായിരുന്നു ഞങ്ങളുടെ യാത്ര. ഡ്രൈവർ ഞങ്ങളുടെ കമ്പനിയുടെ ഡ്രൈവർതന്നെ ആയിരുന്നതിനാലും, എല്ലാവരും പരിചയമുള്ളവർ ആയതിനാലും വളരെ നല്ല ഒരു യാത്ര ആയിരുന്നു അത്.\nKJയും കുടുംബവും ബംഗാളിൽ നിന്നുള്ള മുസ്ലീമുകൾ ആണ്. ശിവരാത്രി നാളിൽ അവരുടെ ഹരിദ്വാറിലേയ്ക്കുള്ള തീർത്ഥയാത്ര സ്വാഭാവികമായും "മൂൽ സിംഗ്" എന്ന ഡ്രൈവറിൽ ജിജ്ഞാസ ഉണ്ടാക്കി. അയാൾ അത് എന്നോട് രഹസ്യമായി തിരക്കുകയും ചെയ്തു.\nKJയുടെ മാതാപിതക്കളുടേത് ഒരു മിശ്രവിവാഹമായിരുന്നു. അയാളുടെ പിതാവ് മുസ്ലീമും, അമ്മ ഹിന്ദുവുമായിരുന്നു. ആ സ്ത്രീ മരണം വരെ മതപരിവർത്തനവും, പേരുമാറ്റവും ചെയ്തിരുന്നില്ല. എങ്കിലും അവരുടെ മകൻ സമൂഹത്തിന്റെ മുമ്പിൽ മുസ്ലീമായി മാറുക ആയിരുന്നു. ഏതെങ്കിലും ഒരു മതത്തിന്റെ പിൻബലമില്ലാതെ മനുഷ്യർക്ക് ഇന്ത്യയിൽ നില നിൽപില്ലല്ലോ...\nവർഷങ്ങൾക്കുമുൻപ് KJയുടെ അമ്മ ഏതൊരോഗത്താൽ മരണമടഞ്ഞു. ഹൈന്ദവ വിധിപ്രകാരമുള്ള ശേഷക്രിയകൾ ചെയ്യുവാൻ സമൂഹം അവരുടെ മുസ്ലീമായ ഏകമകനെ അനുവദിച്ചില്ല. അതിനാൽ ആ കർമ്മങ്ങൾ എല്ലാം സ്വപുത്രനായ KJയ്ക്കു പകരമായി ചെയ്തതു അയാളുടെ ഒരു ഹിന്ദു സുഹൃത്തായിരുന്നു.\nKJയ്ക്ക് ഇസ്ലാം മതത്തോടും ഹിന്ദു മതത്തോടും തുല്യമനോഭാവണ് ഉള്ളതെന്നാണ് എനിക്കു തോന്നിയിട്ടുള്ളതു. പരിചിതർ ഇല്ലാത്ത ഹൈന്ദവ പുണ്യസ്ഥലങ്ങളിൽ അമ്മയ്ക്കായി പൂജാകർമ്മങ്ങൾ ചെയ്യാൻ അയാൾ പോകാറുണ്ട്.\nസിക്കുകാരനായ ഡ്രൈവറെയും, ക്രിസ്ത്യാനിയ‍ായ എന്നെയും, കൂടെകൂട്ടിയത്, ഈ യാത്രയ്ക്ക് ഒരു പിക്നിക്കിന്റെ സ്വഭാവം നൽകുന്നതിനും, യാഥാസ്ഥിതിക മുസ്ലീം കുടുംബത്തിൽ നിന്നും ഉള്ള ആയാളുടെ ഭാര്യയ്ക്ക് ഇതിൽ അസ്വഭാവികത ഒന്നും തോന്നാതിരിക്കുന്നതിനും കൂടി ആയിരുന്നു...\nഉത്തരപ്രദേശ്, ഉത്തരാഞ്ചൽ സംസ്ഥാനങ്ങളിലൂടെ, ഇരുവശത്തും ഇടതൂർന്ന മരങ്ങളുള്ള നീണ്ട പാതയിലൂടെ ഞങ്ങൾ യാത്രചെയ്തു. വഴിയിൽ പലയിടത്തും കരിമ്പിൻ തണ്ടു നിറച്ച ടാക്ടറുകൾ പോകുന്നുണ്ടായിരുന്നു. റൂർക്കീയും, ജ്വാലപൂരും പിന്നിട്ട് അതിരാവിലെ ഞങ്ങൾ ഹരിദ്വാരിലെത്തിചേർന്നു...\nഗംഗാതീരത്തായി നിലകൊള്ളുന്ന, ഭീമമായ പൂർണ്ണകായക ശിവരൂപം ദൂരത്തുനിന്നു തന്നെ ദൃശ്യമായിരുന്നു. ഞങ്ങൾ സമീപത്തുള്ള ഒരു ഹോട്ടലിൽ റൂമെടുത്തു. ബാക്കിയുള്ളവർ എല്ലാവരും വിശ്രമിച്ചു തുടങ്ങിയപ്പോൾ ഞാൻ എന്റെ റൂമിൽ നിന്നും പുറത്തിറങ്ങി, പരിസരം ഒക്കെ ഒന്നു നടന്നു കാണാൻ തീരുമാനിച്ചു.\nശിവരാത്രി നാളുകൾ ആയതിനാൽ എല്ലായിടവും നല്ലതിരക്കായിരുന്നു. ഞാൻ സമീപത്തുള്ള ഒരു കടയിൽ നിന്നും ഒരു കാവി കുർത്ത വാങ്ങി ധരിച്ചു. ഇട്ടിരുന്ന ടിഷർട്ട് ഊരി ഒരു കൂടിൽ പൊതിഞ്ഞെടുത്തു. ഓം നമഃ ശിവായ എന്ന് ഹിന്ദിയിൽ ആലേഖനം ചെയ്ത ഒരു ഷാൾ വാങ്ങി കഴുത്തിൽ ചുറ്റി. രുദ്രാക്ഷത്തിന്റെ രണ്ടു മാലകൾ വാങ്ങി ഇരുകയ്കളിലും അണിഞ്ഞു. അപ്പോഴാണു സമീപത്തുള്ള ഒരു ആലിന്റെ ചുവട്ടിൽ, തലമുഴുവൻ ജഡപിടിച്ച മുടിയുമായി ഒരു സന്യാസിയിരിക്കുന്നതു കണുന്നതു. അയാൾ ദേഹം മുഴുവൻ ഭസ്മം വാരിപൂശിയിട്ടുണ്ട്. ആയാളുടെ ചുണ്ടിൽ ചുരുട്ടുപോലെ എന്തൊ കത്തി എരിയുന്നു... അയാൾ ഊതിവിടുന്ന പുക ആ പരിസരമാകെ നിറഞ്ഞു നിൽക്കുന്നു. അയാളുടെ വശങ്ങളിലായി രണ്ടു പത്രങ്ങൾ വെച്ചിട്ടുണ്ടു. ഒന്നിൽ നാണയങ്ങളും നോട്ടുകളും, മറ്റേതിൽ ഭസ്മവും. അതുവഴി കടന്നുപോകുന്ന ആളുകൾ പാത്രത്തിൽ പയിസ ഇടുമ്പോൾ, സന്യാസി അവരെ കരങ്ങൾ ഉയർത്തി അനുഗ്രഹിക്കൂം. എന്നിട്ട് ഒരു പിടി ഭസ്മം വാരിനൽകും. ഞാനും ഒരു രൂപ നണയം ഇട്ടു. കിട്ടിയ ഭസ്മം വാരി നെറ്റിയിലാകെ പൂശി. അദ്വൈദം ആദർശമാക്കിയ ആദിശങ്കരന്റെ നാട്ടിൽ നിന്നും, അതേ പാതയിലൂടെ ഇതാ ഒരു പിൻഗാമി...ഒരു പാവം ചങ്കരൻ..\nഞാൻ തിരിച്ചു ഹോട്ടലിൽ ചെന്നപ്പോൾ എല്ലാവരും തയ്യാറായി, എന്നെയും തിരക്കി നിൽക്കുകയായിരുന്നു. കാക്ഷായ വേഷധാരിയായി, രുദ്രാക്ഷവും അണിഞ്ഞ്, ഭസ്മവും പൂശി അവരുടെ മുന്നിൽ ഞാൻ പൊടുന്നനെ പ്രത്യക്ഷ പ്പെട്ടു. എന്റെ പുതിയ അവതാരം കണ്ട് KJയുടെ ഭാര്യ മോഹാത്സ്യപ്പെട്ടുവീണില്ല എന്നെയുള്ളു... അവരുടെ കുട്ടിക്കാകട്ടെ എന്നെ കണ്ടപ്പോൾ വല്ലാത്ത കൗതുകം തോന്നി.. ആ കൊച്ച് എന്റെ ചുറ്റിനും നടന്ന് നോക്കി... അതു ഞാൻ തന്നെ ആണു എന്ന് ഉറപ്പു വരുത്തി... പിന്നെ ആ കുട്ടി എന്റെ കയില്ല് പിടിച്ച് നടപ്പ് എന്നോടൊപ്പമായി.\nസമീപം തന്നെ ചോട്ടുവാലയുടെ റെസ്റ്റോറന്റുണ്ടായിരുന്നു. അവിടെ നമ്മുടെ ദോശയും മറ്റും കിട്ടും. ഞങ്ങൾ അതിൽ പ്രവേശിച്ചപ്പോൾ നമ്മുടെ നാട്ടിലെ പോറ്റിഹോട്ടലുകളിലും മറ്റും മേശമേൽ വയ്ക്കുന്ന, കുടവയറും കുടുമയും, നെറ്റിയിൽ നെടുകെ കുറിയും ഒക്കെയുള്ള , ഒരു ഉരുണ്ട മനുഷ്യൻ വാതുക്കൽ ചിരിച്ചു കൊണ്ടു നിൽക്കുന്നുണ്ട്. അതു പോലെയുള്ള ആളുകളെ ഒരു ട്രേഡുമാർക്കായി ചോട്ടുവാലായുടെ ഒട്ടുമിക്ക റെസ്റ്റോറന്റുകളിലും അവർ പ്രദർശിപ്പിക്കാറുണ്ട്. പെൺകുട്ടിക്ക് ആ രൂപം നന്നെ ഇഷ്ടപ്പെട്ടു. അയാൾ കയ്യി നീട്ടി കൂട്ടിയെ എടുത്തു.. അംമ്പരപ്പോടെ എങ്കിലും കുട്ടി അയാളുടെ കയ്യിൽ കയറിയിരിപ്പായി. KJ ഒന്നുരണ്ട് ഫോട്ടൊ എടുത്തു. പിന്നീടു ഞങ്ങൾ അകത്തുകയറി ദോശയും ചമന്തിയും ഒക്കെ കഴിച്ചു. ഗംഗയുടെ തീരത്തായതിനാൽ ചായയും കാപ്പിയും ഒക്കെ പുണ്യ ജലത്താൽ ഉണ്ടാക്കിയതായിരിക്കണം. ഭക്ഷണശേഷം വായും മുഖവും എല്ലാം കഴുകി ഞങ്ങൾ ആകെ പുണ്യ പൂർണ്ണരായി അവിടെനിന്നും ഇറങ്ങി...\nഹിമവാന്റെ ഉള്ളം അലിഞ്ഞിറങ്ങി, ഒലിച്ചൊഴുകി വരുന്ന ഈ ഗംഗാ\nജലത്തിനിപ്പോൾ ഐസിനെക്കാൾ തണുപ്പാണ്. ഇപ്പോൾ മുങ്ങിക്കുളിച്ചാൽ ഉടലോടെ സ്വർഗ്ഗം പൂകിയെന്നിരിക്കും... അതിനാൽ ആ പുണ്യം തൽക്കാലം വേണ്ട എന്നു തീരുമാനിച്ചു. വയ്കുന്നേരം ആറുമണിക്ക് ആരതിയുണ്ട്. അതിനുമുൻപ് എപ്പോഴെങ്കിലും മുങ്ങിക്കുളിക്കാം എന്നു വിചാരിച്ചു. ഇവിടെ വരെ വന്നിട്ട് ഇനി ആ ഒരു കുറവുകൊണ്ട് പാപനാശവും സ്വർഗ്ഗപ്രാപ്തിയും നഷ്ടമാകരുതല്ലോ...\nപെട്ടെന്നു ചെറുതായി നൂൽമഴ പെയ്തുതുടങ്ങി. KJഉം കുടുംബവും കുട്ടിയുമായി, ഒരു കടത്തിണ്ണയിൽ കയറിനിന്നു. നനയാൻ ഉള്ള മഴയില്ല. അപ്പോൾ അതുവഴി കുറെപ്പേർ കൂട്ടമായി വന്നു. ഒന്നു രണ്ടു സന്യാസിമാർ ത്രിശൂലവുമായി മുന്നിൽ നടക്കുന്നു. അവർക്കു പിന്നിലായി കുറച്ചുപേർ ചെണ്ടകൊട്ടികൊണ്ടു നടക്കുന്നു. അതിനു പിന്നിലുള്ളവർ "ബം, ബം".."ബം, ബം" എന്നു ശബ്ദം പുറപ്പെടുവിച്ചുകൊണ്ടു തുള്ളിതുള്ളി നടക്കുന്നു. കൈലാസനാഥന്റേയും, ഭൂതഗണങ്ങളുടേയും ഘോഷയാത്രയുടെ അനുകരണമായിരുന്നു അത്. ഞാനും ഒരു ഭൂതമായി അവരുടെ കൂടെ കുറച്ചു സമയം ആടിയും പാടിയും കറങ്ങിനടന്നു. അപ്പോഴേയ്ക്കും മഴമാറിയിരുന്നു.\nഹരിദ്വാറിൽ നിന്നും അൽപം അകലെയായി മലമുകളിൽ മാനസദേവിയുടെ ക്ഷേത്രമുണ്ട്. ഞങ്ങൾ വണ്ടിയിൽ അങ്ങോട്ട് യാത്രതിരിച്ചു. മലയുടെ താഴത്തെത്തിയപ്പോൾ വണ്ടി അവിടെ പാർക്കുചെയ്തു. മലമുകളിലേയ്ക്ക് റോപ്പുവേയ് ഉണ്ട്. ഞങ്ങൾ നടന്നു മലകയറാൻ തീരുമാനിച്ചു.\nക്ഷേത്രത്തോടടുത്തപ്പോൾ നീണ്ട ക്യൂ ഉണ്ടായിരുന്നു. ഞങ്ങളും അതിൽ കയറിനിന്നു. മൂന്നു മുഖവും, അഞ്ചു കയ്കളും ഉള്ള ദേവിയെ ദർശനം ചെയ്തു. ആ ക്ഷേത്രത്തിൽ നിന്നും ഒരു ചെപ്പിൽ കുറച്ചു കുങ്കുമം പ്രസാദമായി കിട്ടി. ആ കുങ്കുമം അണിയുന്ന സ്ത്രീകൾ ദീർഘ സുമംഗലികളാകും അത്രെ.\nആ മലമുകളിൽ നിന്നും നോക്കിയാൽ ഹരിദ്വാറും പരിസരപ്രദേശങ്ങളും വളരെ നന്നായി കാണാം. ദൈവ കവാടം എന്നർത്ഥം വരുന്ന ഹരിദ്വാർ ഭക്ത സാഗരമായി അലയടിക്കുന്ന ആ കാഴ്ച മനോഹരമാണ്.\nമലയിറങ്ങി, അടുത്തുള്ള കടകമ്പോളങ്ങളിൽ എല്ലാം കയറിയിറങ്ങി വയികുന്നേരത്തോടെ ഞങ്ങൾ ഹരിദ്വാറിൽ മടങ്ങിയെത്തി. ഇരുട്ട് ചെറുതായി പരന്നു തുടങ്ങുന്നു. ആരതിക്കുള്ള സമയ ആകുന്നതിനാൽ ഗംഗയുടെ തീരങ്ങളിൽ നല്ല തിരക്കായിരുന്നു. തീരത്തുള്ള പന്തലിൽ നിന്നും പൂജാരികൾ ഇടതടവില്ലാതെ മന്ത്രങ്ങൾ ഉരുവിട്ടുകൊണ്ടിരിക്കുന്നു. മൈക്കിലൂടെ അതെ അന്തരീക്ഷത്തിലാകെ പ്രകമ്പനം കൊള്ളുന്നു. ആളുകൾ എല്ലാം, താലത്തിൽ പുഷ്പങ്ങളും, മൺവിളക്കിൽ എണ്ണയൊഴിച്ച് തിരികൊളുത്തിയ ദീപങ്ങളുമായി, ഭക്തിയിൽ ലയിച്ചുനിൽക്കുന്നു. KJയും ഭാര്യയും ഒ‍ാരൊതാലങ്ങൾ ഒരുക്കി കയ്യിൽ പിടിച്ചിട്ടുണ്ട്. പടവുകൾ ഇറങ്ങിവേണം അതു നദിയിൽ ഒഴുക്കാൻ. അവരുടെ കുട്ടിയെ എന്റെ പക്കലാക്കി അവർ നദിയുടെ കൽ പടവുകളിലായി പോയി നിലകൊണ്ടു. ഞാൻ ആ കുട്ടിയുമായി അല്‌പം പിന്നിലേയ്ക്കു മാറിനിന്നു. ഞങ്ങൾ കടകളിൽ നിന്നും വാങ്ങിയ പലസാധനങ്ങളും പലപലകൂടുകളിലായി എന്റെ കയ്യിലുണ്ട്.\nകുട്ടിയുടെ കയ്യിൽ ഒരു ചെറിയപാവ ഉണ്ട്. പക്ഷേ അവൾക്ക് അതിൽ ഒട്ടും താൽപര്യമില്ല. ഏന്റെ കയ്യിൽ ഉള്ള ഓരോ പൊതിയിലും എന്താണുള്ളതെന്ന് അവൾക്ക് അറിയണം. എന്റെ കയ്യിൽ നിന്നും ഓരോ പൊതികൾ വാങ്ങി അവൾ നോക്കുകയാണ്, എന്നിട്ട്, അത് എന്തിനാണ്? എന്താണ്? എന്നൊക്കെ എന്നോടു ചോദിക്കും.\nഎന്റെ കയ്യിലിരുന്ന മാനസദേവിയുടെ ക്ഷേത്രത്തിൽ നിന്നും വാങ്ങിയ കുങ്കുമച്ചെപ്പുകണ്ടപ്പോൾ അവൾക്ക് വല്ലാത്ത ഒരു കൗതുകം തോന്നി. അവൾക്ക് അതു തുറന്നു കാണണം. തുറന്നുകണ്ടപ്പോൾ അതിലെ കുങ്കുമം എന്തിനെന്നറിയണം. അതു ഭതൃമതികൾ തിരുനെറ്റിയിലും സീമന്തരേഖയിലും അണിയുന്നതാണ് എന്നു ഞാൻ പറഞ്ഞു. അവൾക്ക് അതുടനെ അവളുടെ നെറ്റിയിലും അണിയണം. അവളുടെ നിർബന്ധത്തിനു വഴങ്ങി അതിൽ നിന്നും ഒരു നുള്ളു കുങ്കുമമെടുത്ത് ഞാൻ അവളുടെ നെറ്റിയിൽ ഒരു ചെറിയ പൊട്ടു തൊട്ടുകൊടുത്തു. അതിനിടയിൽ അവളൂടെ കൈ തട്ടി, എന്റെ കയ്യിൽ തുറന്നു പിടിച്ചിരുന്ന ചെപ്പിൽനിന്നും കുങ്കുമം കുറച്ച് അവളുടെ നെറുകയിൽ തൂകി വീണു...\nപൊടുന്നനെ ആരതിക്കുള്ള അറിയിപ്പായി..മന്ത്രോഛാരണങ്ങളും, മണിനാദങ്ങളും ഉഛസ്ഥായിൽ ആയി.... പൂക്കൾ താലത്തിൽ നിന്നും ഗംഗയിലേയ്ക്ക് വർഷിക്കപ്പെട്ടു... ഞങ്ങൾക്ക് പിന്നിൽ നിന്നിരുന്ന ആളുകൾ എറിഞ്ഞ പൂക്കളിൽ ചിലവ, ഞങ്ങളുടെ ശിരസ്സിലും വന്നു പതിച്ചു... ദീപങ്ങളും പൂക്കളും ഗംഗയിൽ നിരന്നൊഴുകി.\nമുകളിൽ ....അകലങ്ങളിൽ..., ഇരുട്ടിൽ.. കിടാവിളക്കായി ചന്ദ്രനും, ചിരാതുക്കളായി താരങ്ങളും, മറ്റൊരു ഗംഗ ആകാശത്തു തീർത്തു. അപ്പോൾ ഗംഗയിൽ നിന്നും വീശിയടിച്ച കാറ്റിൽ ഞാൻ തണുത്തു വിറച്ചു...\nby PIN at 00:09\nസാഹിത്യം നന്നായി ചേര്‍ത്തിരിക്കുന്നു യാത്രാ വിവരണം പോലെ ആണെങ്കിലും..\nഅവസാന വരി മനോഹരം\nമനോഹരമായ കുറിപ്പ്. ഒപ്പം വിദ്വേഷങ്ങള് ഇല്ലാതാക്കുന്ന എന്നാല് അതിനായി അസ്വഭാവിക പരിശ്രമങ്ങളില്ലാത്ത കുറിപ്പ്. ആ നിലക്ക് സാമൂഹ്യപ്രതിബദ്ധത നിറവേറ്റുന്ന കുറിപ്പ്\nഅപ്പൊ ഇത് യാത്രാ വിവരണമല്ലെ കണ്ണനുണ്ണീ?\nഅവസാനം എനിക്കൊന്നും മനസ്സിലായില്ല എന്നങ്ങ് പറഞ്ഞൂട. എന്നാലും ഒരു കൺഫ്യൂ...\n23 October 2009 at 01:51\n6 November 2009 at 17:03\nnice one pin??\nwhre r u??\n9 December 2009 at 10:48


Waterproofing Archives - Kolo\nപലരെയും അലട്ടുന്ന പ്രശ്നമാണ് വീടിൻ്റെ ചോർച്ച. ചില ബിൽഡിംഗിൽ കോൺക്രീറ്റ് വാർത്തത്തിൻ്റ് പിറ്റെ ദിവസം തന്നെ മുതൽ ലീക്ക് തുടങ്ങും. ചിലയിടത്ത് താമസം തുടങ്ങി 10-15 വർഷം കഴിഞ്ഞ് ചെറുതായി തുടങ്ങും. എന്ത്കൊണ്ട് ലീക്ക് വരുന്നു? കോൺക്രീറ്റ് എന്നാൽ elasticity തീരെ...


News | കെ.എസ്.ആർ.ടി.സി യാത്രാ ഫ്യൂവൽസ് കൂടുതൽ സ്ഥലങ്ങളിലേക്ക്; ഹിന്ദുസ്ഥാൻ പെട്രോളിയം കോർപ്പറേഷനുമായി ധാരണാപത്രം ഒപ്പു വെച്ചു - MarunadanMalayalee.com\nകെ.എസ്.ആർ.ടി.സി യാത്രാ ഫ്യൂവൽസ് കൂടുതൽ സ്ഥലങ്ങളിലേക്ക്; ഹിന്ദുസ്ഥാൻ പെട്രോളിയം കോർപ്പറേഷനുമായി ധാരണാപത്രം ഒപ്പു വെച്ചു\nJanuary 03, 202207:53 PM IST Permalink\nതിരുവനന്തപുരം: കെ.എസ്.ആർ.ടി.സിയുടെ ടിക്കറ്റേതര വരുമാനം വർദ്ധിപ്പിക്കുന്നതിന്റെ ഭാഗമായി കെ.എസ്.ആർ.ടി.സിയുടെ ഫ്യുവൽ പമ്പുകൾ പൊതുജനങ്ങൾക്ക് കൂടി പ്രയോജനപ്പെടുത്തുന്നതിന് വേണ്ടി ആരംഭിച്ച പദ്ധതിയുടെ രണ്ടാം ഘട്ടമായി ഹിന്ദുസ്ഥാൻ പെട്രോളിയം കോർപ്പറേഷൻ പമ്പുകൾ കൂടി പൊതുജനങ്ങൾക്ക് തുറന്ന് കൊടുക്കുന്നതിന് ധാരണയായി. വികാസ്ഭവൻ, തൊടുപുഴ, വൈക്കം, മലപ്പുറം എന്നീ നാല് ഡിപ്പോകളിലെ ഹിന്ദുസ്ഥാൻ പെട്രോളിയം പമ്പുകൾ കൂടി പൊതുജനങ്ങൾക്ക് തുറന്ന് കൊടുക്കുന്നതിനുള്ള ധാരണാപത്രം മന്ത്രി ആന്റണി രാജുവിന്റെ സാന്നിധ്യത്തിൽ കെ.എസ്.ആർ.ടി.സി സിഎംഡി ബിജു പ്രഭാകർ ഐ.എ.എസും, ഹിന്ദുസ്ഥാൻ പെട്രോളിയം കോർപ്പറേഷൻ ചീഫ് റീജണൽ മാനേജർ (റീട്ടെയിൽ) അംജാദ് മുഹമ്മദും ഒപ്പ് വെച്ചു.\nനേരത്തെ ഇന്ത്യൻ ഓയിൽ കോർപ്പറേഷനുമായി ചേർന്ന് തിരുവനന്തപുരം സിറ്റി, കിളിമാനൂർ, ചടയമംഗലം, ചേർത്തല, മൂവാറ്റുപുഴ, ചാലക്കുടി, മൂന്നാർ, കോഴിക്കോട് എന്നിവിടങ്ങളിൽ ആരംഭിച്ച കെ.എസ്.ആർ.ടി.സി യാത്രാ ഫ്യൂവൽസ് ഔട്ട്‌ലെറ്റുകൾ വൻ വിജയമായതിനെ തുടർന്നാണ് കൂടുതൽ സ്ഥലങ്ങളിൽ കെ.എസ്.ആർ.ടി.സി യാത്രാ ഫ്യൂവൽസ് ഔട്ട്‌ലെറ്റുകൾ ആരംഭിക്കുന്നത്.\nകെഎസ്ആർടിസിയുടെ വരുമാനം വർദ്ധിപ്പിക്കുന്നതിന് അപ്പുറം പൊതുജനങ്ങൾക്ക് ഗുണനിലവാരമുള്ള ഇന്ധനം നൽകുകയെന്ന സർക്കാർ നയവും ഈ പദ്ധതിക്ക് പിന്നിലുണ്ടെന്ന് മന്ത്രി ആന്റണി രാജു പറഞ്ഞു. കെ എസ് ആർ ടി സി ഫ്യുവൽ പമ്പുകൾ പൂട്ടിക്കാൻ സ്വകാര്യ ലോബി ശ്രമിക്കുന്നുണ്ട്. അതിന് വേണ്ടി അവർ അനാവശ്യ തടസങ്ങൾ ഉണ്ടാക്കുന്നു. ഇതിനെതിരെ കോടതിയിൽ പോയിട്ടും തടസപ്പെടുത്താനായില്ല.\nഇപ്പോൾ മറ്റ് മാർഗങ്ങൾ നോക്കുകയാണ്. എന്തൊക്കെ തടസം ഉണ്ടായാലും പമ്പുകൾ തുറന്ന് ജനങ്ങൾക്ക് ഗുണനിലവാരമുള്ള ഇന്ധനം ഉറപ്പാക്കുകയാണ് ലക്ഷ്യം.\nകെഎസ്ആർടിസി ബസുകൾ സിഎൻജിയിലേക്ക് മാറാൻ നിലവിലെ സാഹചര്യത്തിൽ ആശങ്കയുണ്ട്. സിഎൻജിയുടെ വില വർദ്ധനവാണ് കാരണം. നഗരങ്ങളിൽ സർവ്വീസ് നടത്തുന്ന ബസുകൾ കാലക്രമേണ ഇലക്ട്രിക് ബസുകളിലേക്ക് മാറ്റാനാണ് തീരുമാനം. അതിന്റെ ആദ്യ ഘട്ടമായി പുതുതയായി വാങ്ങുന്ന 50 ഇലക്ട്രിക് ബസുകൾ തിരുവനന്തപുരത്തെ സിറ്റി സർക്കിൾ സർവ്വീസിന് നൽകുമെന്നും മന്ത്രി പറഞ്ഞു.\nസർക്കാർ നേരത്തെ പ്രഖ്യാപിച്ചത് പോലെ ജനുവരി മാസത്തെ ശമ്പളം പുതുക്കി നിരക്കിൽ തന്നെ നൽകും. ടിക്കറ്റ് ചാർജ് വർദ്ധനവ് ഈ മാസം അവസാനത്തോടെ തീരുമാനമാക്കുകയും ചെയ്യും. പല സ്ഥലങ്ങളിലും കണ്ടം ചെയ്യാവുന്ന ബസുകളുടെ ഫോട്ടോയെടുത്ത് വ്യാജ പ്രചരണങ്ങൾ നടത്തി വരുകയാണ്. കാലപ്പഴക്കമുള്ള 1000 രത്തോളം ബസുകൾ നടപടി ക്രമങ്ങൾ പൂർത്തിയാക്കി കണ്ടം ചെയ്യും. പലരും കാര്യമറിയാതെയാണ് ഇത്തരം ആരോപണങ്ങൾ ഉന്നയിക്കുന്നതെന്നും മന്ത്രി പറഞ്ഞു.\nകേരളത്തിൽ ഉടനീളമുള്ള കെഎസ്ആർടിസിയുടെ ഫ്യുവൽ പമ്പുകൾ പൊതുജനങ്ങൾക്ക് കൂടെ പ്രയോജനകരമാക്കാനായി തുറന്ന് കൊടുക്കുകയാണ് ലക്ഷ്യമെന്ന് കെഎസ്ആർടിസി സിഎംഡി ബിജുപ്രഭാകർ ഐഎഎസും പറഞ്ഞു. ഹിന്ദുസ്ഥാൻ പെട്രോളിയം കോർപ്പറേഷൻ ചീഫ് റീജണൽ മാനേജർ (റീട്ടെയിൽ) അംജാദ് മുഹമ്മദ് സ്വാ?ഗതവും , കെഎസ്ആർടിസി ഫിനാൻസ് ഓഫീസർ എം. ഷാജി നന്ദിയും അറിയിച്ചു.\nരാജ്യത്തെ ആദ്യ ഹൈഡ്രജൻ ഇന്ധന വെസൽ കൊച്ചി കപ്പൽശാല നിർമ്മിക്കും\nഅമേരിക്കയുടെ കാപ്പിറ്റോൾ ഭൂഗർഭ യാത്രാ സംവിധാനത്തെ കുറിച്ചറിയാം


റിയല്‍മി X റെഡ്മി നോട്ട്7പ്രോയെ പിടിച്ചുകെട്ടുമോ? | Realme X | edmi note7pro | Manorama News\nറിയല്‍മി X റെഡ്മി നോട്ട്7പ്രോയെ പിടിച്ചുകെട്ടുമോ?\nമനോരമ ലേഖകൻ May 20, 2019 04:37 PM IST\nഏകദേശം 15,000 രൂപയ്‌ക്കൊ അതില് താഴെയോ ഫോണ് വാങ്ങാന് ആഗ്രഹിക്കുന്നവര് പല മോഡലുകളും പരിഗണിച്ച ശേഷം അന്ന് വിപണിയിലുള്ള റെഡ്മി നോട്ട് മോഡല് വാങ്ങുന്ന കാഴ്ചയായിരുന്നു കഴിഞ്ഞ ഏതാനും വര്‍ഷം കണ്ടിരുന്നത്. ഈ വര്‍ഷം മുതല് ഷവോമിയുടെ റെഡ്മി നോട്ട് സീരിസിന് കടുത്ത വെല്ലുവിളി ഉയര്‍ത്താന് തന്നെ ഉദ്ദേശിച്ചാണ് ഒപ്പോ കമ്പനിയുമായി അടുത്ത സഹകരണമുളള റിയല്‍മി ബ്രാന്‍ഡ് കളത്തിലിറങ്ങിയിരിക്കുന്നത്. കഴിഞ്ഞ ദിവസം ചൈനയില് അവതരിപ്പിച്ച റിയല്‍മി X എന്ന മോഡല് റെഡ്മി നോട്ട്7പ്രോയോട് നേരിട്ട് ഏറ്റുമുട്ടാനായി ഇറക്കിയതാണത്രെ. ഈ മോഡല് അധികം താമസിയാതെ ഇന്ത്യയില് വില്‍പനയ്ക്ക് എത്തുമെന്ന് റിയല്‍മിയുടെ ചീഫ് എക്‌സിക്യൂട്ടിവ് ഓഫിസർ മാധവ് സേത്ത് ട്വീറ്റു ചെയ്തിരിക്കുകയുമാണ്. ഇരു മോഡലുകളുടെയും സ്‌പെസിഫിക്കേഷന് പരിശോധിക്കാം.\nറിയല്‍മി Xന്റെ 4ജിബി/64ജിബി വേരിയന്റിന് ഏകദേശം 15,000 രൂപയായിരിക്കും വില.6ജിബി/ 64ജിബി വേരിയന്റിന് ഏകദേശം 16,000 രൂപയും, 8ജിബി/128ജിബി വേരിയന്റിന് 18,000 രൂപയുമാണ് പ്രതീക്ഷിക്കുന്നത്.\nറെഡ്മി നോട്ട് 7പ്രോ ഇപ്പോള്‍ത്തന്നെ വാങ്ങാം. ഇതിന്റെ4ജിബി റാം മോഡലിന് 13,999 രൂപയാണു വില.6ജിബി/128ജിബി വേരിയന്റിന് 16,999 രൂപയും നല്‍കണം.\nറിയല്‍മി Xന് 6.5-ഇഞ്ച് വലുപ്പമുള്ള, ബെസല് കുറച്ച, നോച്ച് ഇല്ലാത്ത, അമോലെഡ് ഡിസ്‌പ്ലെയാണുള്ളത് (2340×1080 പിക്‌സല് റെസലൂഷന്). കമ്പനി ഇറക്കുന്ന ആദ്യ ഫുള്‍സ്‌ക്രീന് ഡിസ്‌പ്ലേയാണിത്. പോപ്-അപ് സെന്‍ഫി ക്യാമറയാണ് ഇതിന്റെ സവിശേഷതകളിലൊന്ന്. ആദ്യമായാണ് ഇത്ര വില താഴ്ത്തി പോപ്-അപ് ക്യാമറയുള്ള ഒരു ഫോണ് വിപണിയിലെത്തുന്നത്.\nറെഡ്മി നോട്ട്7പ്രോയ്ക്ക് 6.3 ഇഞ്ച് ഫുള് എച്ഡി പ്ലസ് ഡിസ്‌പ്ലെയാണ് ഉളളത്. 19.5:9 അനുപാതത്തിലുള്ള ഈ സ്‌ക്രീനിനു വാട്ടര്‍ഡ്രോപ് സ്റ്റൈല് നോച് ഉണ്ട്. ഇവിടെ റിയല്‍മി കൂടുതല് മികച്ച സ്‌ക്രീനും, നോച് ഇല്ലാത്ത ഡിസ്‌പ്ലെയുമായി റെഡ്മി നോട്ട്7പ്രോയെക്കാള് മികച്ചു നില്‍ല്‍ക്കുന്നു എന്നാണ് പറയുന്നത്.\nഈ രണ്ടു മോഡലുളും തമ്മില് എടുത്തുകാണിക്കാവുന്ന പ്രധാന വ്യത്യാസം തന്നെ സെല്‍ഫി ക്യാമറയാണ്. ആവശ്യമുള്ളപ്പോള് ഉയര്‍ന്നു വരുന്ന റിയല്‍മി Xന്റെ 16എംപി പോപ്-അപ് ക്യാമറ മോഡ്യൂള് പൂര്‍ണ്ണതയുള്ള സ്‌ക്രീന് സമ്മാനിക്കുതോടോപ്പം മികച്ച സെല്‍ഫി ചിത്രങ്ങളും എടുക്കുന്നു. റെഡ്മി നോട്ട്7പ്രോയ്ക്ക് നോച്ചിനുള്ളില് 13 എംപി ക്യാമറായാണ് ഇരിക്കുന്നത്.\nകഴിഞ്ഞ വര്‍ഷത്തെ ഇടത്തരം പ്രോസസറുകളില് മികച്ചതായിരുന്ന സ്‌നാപ്ഡ്രാഗണ് 710 ആണ് ഉപയോഗിച്ചിരിക്കുന്നത്. ഒപ്പം 616 ഗ്രാഫിക്‌സ് പ്രോസസറുമുണ്ട്. ഹെവി ഗെയ്മുകള് പോലും വലിയ പ്രശ്‌നമില്ലാതെ കളിക്കാവുന്നതാണിത്.\nറെഡ്മി നോട്ട്7പ്രോയ്ക്ക് ഈ വര്‍ഷമിറക്കിയ സ്‌നാപ്ഡ്രാഗണ് 675 ആണ് ശക്തി പകരുന്നത്. ഒപ്പം അഡ്രെനോ 612 ഗ്രാഫിക്‌സ് പ്രോസസറുമുണ്ട്. സ്‌നാപ്ഡ്രാഗണ് 710ന്റെ മറ്റൊരു വേരിയന്റാണ് സ്‌നാപ്ഡ്രാഗണ് 675. പേപ്പറിലെങ്കിലും ഇതിന് അല്‍പ്പം മികവുണ്ട.് പ്രായോഗിക തലത്തിലിത് എത്രമാത്രം പ്രകടമാകും എന്നറിയില്ല. ചെറിയൊരു മുന്‍ഗണന റെഡ്മി നോട്ട്7പ്രോയ്ക്ക് നല്‍കാം.\nറിയല്‍മി Xന് ഇന്-സ്‌ക്രീന് ഫിങ്ഗര്‍പ്രിന്റ് സെന്‍സറാണുളളത്. ഈ ഫീച്ചറുള്ള റിയല്‍മിയുടെ ആദ്യ ഫോണുമാണിത്. ഫോണിന്റെ ഓലെഡ് സ്‌ക്രീനിനുള്ളിലാണ് ഫിങ്ഗര്‍പ്രിന്റ് സ്‌കാനര്. സാംസങ് ഗ്യാലക്‌സി എസ്10, വാവെയ് മെയ്റ്റ് 20 പ്രോ തുടങ്ങിയ മുന്‍നിര ഫോണുകളിലാണ് ഈഫീച്ചര് ഉള്ളത്.\nറെഡ്മി നോട്ട്7പ്രോയ്ക്ക് കപ്പാസിറ്റീവ് ടൈപ് ഫിങ്ഗര്‍പ്രിന്റ് സെന്‍സര് ഫോണിന്റെ പിന്നില് പിടിപ്പിച്ചിരിക്കുന്നു. റിയല്‍മിയുടെ ഇന്-സ്‌ക്രീന് ഫിങ്ഗര്‍പ്രിന്റ് സെന്‍സറിന്റെ സ്പീഡ് ഇപ്പോള് അറിയില്ല. എന്തായാലും അത് അടുത്ത തലമുറയിലെ ഒരു ഫീച്ചറാണ്. ഫിങ്ഗര്‍പ്രിന്റ് ഉപയോഗിച്ച് പെട്ടെന്ന് അണ്‍ലോക് ചെയ്യാന് സാധിക്കുക റെഡ്മി നോട്ട്7പ്രോ ആയിരിക്കുമെന്നാണ് അനുമാനം.\nറെഡ്മി നോട്ട് പ്രോ തിളങ്ങി നിന്ന കാലത്തു പോലും ഈ മോഡലിന് സ്പെഷ്യല് എഡിഷന്‍സ് ഇറക്കിയിട്ടില്ല. എന്നാല്, റിയല്‍മി Xന് ഗാളിക് എഡിഷന്, അനിയന് എഡിഷന് എന്നിങ്ങനെ രണ്ട് സ്‌പെഷ്യല് എഡിഷനുകള് ഇറക്കുന്നുണ്ട്. സാധാരണ കളര് വേരിയന്റുകളെക്കാള് ഇവയ്ക്ക് 1,000 രൂപ കൂടുതലായിരിക്കും.\nഇരു മോഡലുകളും 48എംപി+5എംപി (ഡെപ്ത് സെന്‍സര്) ഇരട്ട ക്യാമറകളാണ് പിന്നില്. ഇവ തമ്മില് കാര്യമായ പ്രകടന വ്യത്യാസം പ്രതീക്ഷിക്കുന്നില്ല.\nറിയല്‍മി Xന് 3,765 എംഎഎച്ച് ബാറ്ററിയും, കമ്പനിയുടെ സ്വന്തം VOOC 3.0 ഫാസ്റ്റ് ചാര്‍ജിങ് ടെക്‌നോളജിയുമാണ് ഉള്ളത്. റെഡ്മി നോട്ട്7പ്രോയ്ക്ക് 4,000 എംഎഎച് ബാറ്ററിയും ക്വാല്‍കം ക്വിക് ചാര്‍ജ് 4.0 ഫാസ്റ്റ് ചാര്‍ജിങ് ടെക്‌നോളജിയുമുണ്ട്.\nഇരു ഫോണുകളും ഗൂഗിളിന്റെ ആന്‍ഡ്രോയിഡ് 9.0 പൈ കേന്ദ്രീകരിച്ചു സൃഷ്ടിച്ച സ്വന്തം സ്‌കിന്നുകള് ഉപയോഗിക്കുന്നു. റിയല്‍മി ഇതിനെ കളര്‍ഓഎസ് 6.0 എന്നു വിളിക്കുന്നു. ഷവോമി അതിനെ എംഐയുഐ 10 എന്നു വിളിക്കുന്നു.\nപ്രകടനത്തില് വലിയ മാറ്റം പ്രതീക്ഷിക്കുന്നില്ല. എന്നാല്, റിയല്‍മി Xന്റെ കൂടുതല് മെച്ചപ്പെട്ട സ്‌ക്രീന് പലര്‍ക്കും പ്രിയങ്കരമായേക്കും. വരും വര്‍ഷങ്ങളില് പക്ഷേ, ഷവോമി ഇനി കടുത്ത വെല്ലുവിളി നേരിടുമെന്ന കാര്യത്തില് ആര്‍ക്കും സംശയമുണ്ടാവില്ല. റിയല്‍മി Xന്റെ ആദ്യ വര്‍ഷത്തെ പ്രകടനത്തെക്കുറിച്ചുള്ള പ്രതികരണമറിയാന് ഇരു കമ്പനികളും ഒപ്പം അവരുടെ ആരാധകരും കാത്തിരിക്കുന്നു. പോപ്-അപ് ക്യാമറയും മറ്റും ഇടയ്ക്ക് കേടാകുകയാണെങ്കില് അത് ഷവോമിക്കു മുന്‍തൂക്കം നല്‍കിയേക്കാം. എന്നാല്, മികച്ച ഡിസ്‌പ്ലേയും, ഇന്-സ്‌ക്രീന്‍ഫിങ്ഗര് പ്രിന്റ് സ്‌കാനറും മറ്റും ഉപയോക്താക്കള്‍ക്കിടയില് ഹിറ്റ് ആകുമെന്നായിരിക്കും റിയല്‍മി കരുതുന്നത്.


Volvo Autonomous Parking - Malayalam DriveSpark\nഡ്രൈവറുടെ സഹായമില്ലാത്ത വോള്‍വോ പാര്‍ക്കിംഗ്\nUpdated: Saturday, June 22, 2013, 15:00 [IST]\nനവീനാശയങ്ങള് കൊണ്ടുവരിക എന്നത് ആഡംബര കാര് കമ്പനികളെ സംബന്ധിച്ച് ഒരു ജീവന്മരണ പ്രശ്നമാണ്. ഈ വഴിക്കുള്ള നീക്കങ്ങള് പരാജയപ്പെടുന്നു എന്നതിനര്‍ഥം ബ്രാന്‍ഡ് പരാജയപ്പെടുന്നു എന്നതാണ്. കഴിഞ്ഞ ദിവസം ജര്‍മന് ആഡംബര കാര് നിര്‍മാതാവ് ഓഡി തങ്ങളുടെ ഗവേഷണവിഭാഗം തലവനെ പുറത്താക്കിയതിനു പിന്നിലെ കാരണമിതാണെന്ന് കേള്‍ക്കുന്നു.\nപുതിയ ആശയങ്ങള് അവതരിപ്പിക്കുന്നതിലും അവ പ്രയോഗവല്‍ക്കരിക്കുന്നതിലും വോള്‍വോയോളം ശേഷിയുള്ള ബ്രാന്‍ഡുകള് കുറവാണെന്നു പറയാം. വോള്‍വോയുടെ ഇത്തരം ആശയങ്ങളില് വലിയൊരളവ് സുരക്ഷാ സംവിധാനങ്ങളുമായി ബന്ധപ്പെട്ടവയാണ്. ഓട്ടോമൊബൈലുകള് സ്വയം പാര്‍ക്ക് ചെയ്യുന്നതിനുള്ള നിരവധി സന്നാഹങ്ങള് ഇതിനകം വോള്‍വോ അവതരിപ്പിച്ചിട്ടുണ്ട്. ഡ്രൈവര് സീറ്റിലിരുന്ന് ആക്സിലറേറ്റര് കൊടുക്കേണ്ടിരുന്നു അവയിലെല്ലാം. (ഇന്ത്യയില് ഈയിടെ ലോഞ്ച് ചെയ്ത വോള്‍വോ ക്രോസ് കണ്‍ട്രിയില് ഈ സന്നാഹമുണ്ട്). ഇത്തവണ കൂടുതല് കൃത്യതയാര്‍ന്ന സംവിധാനമാണ് കമ്പനി അവതരിപ്പിക്കുന്നത്.\nസ്മാര്‍ട്ഫോണിന്‍റെ സഹായത്താല് പ്രവര്‍ത്തിക്കുന്ന ഈ സംവിധാനത്തില് ഡ്രൈവര് സീറ്റിലിരിക്കേണ്ട ആവശ്യമില്ല. പുറത്തിറങ്ങി വെറുതെ കമാന്‍ഡ് കൊടുത്താല് മതിയാവും. ഈ സന്നാഹം ഒരു വോള്‍വോ വി40യില് ഘടിപ്പിച്ച് ഈയിടെ ടെസ്റ്റ് നടത്തുകയുണ്ടായി. താഴെ അതിന്‍റെ വീഡിയോ കാണാം.\nകാര് സ്വയം പാര്‍ക്ക് ചെയ്യും എന്നതിന് പുറമെ, ഉടമയ്ക്ക് കാറിനെ താന് നില്‍ക്കുന്നിടത്തേക്ക് വിളിക്കുവാനും സാധിക്കും.\nവോള്‍വോയുടെ ഈ പുതിയ സംവിധാനം ഉല്‍പാദനത്തിലേക്ക് അടുക്കുകയാണെന്നാണ് വിവരം. നേരത്തെ പറഞ്ഞുവല്ലോ. വോള്‍വോ വെറുതെ സങ്കല്‍പിക്കുക മാത്രം ചെയ്യുകയല്ല. അവ പ്രയോഗത്തില് വരുത്തുക കൂടി ചെയ്യുന്നു.\nകൂടുതല്... #volvo #news #technology #വോള്‍വോ #വാര്‍ത്ത #സാങ്കേതികത\nThe Swedish automaker has fittedatest car -aVolvo V40 - with the technology that demonstrates auto parking withoutasingle awkward moment.


പ്രീപെയ്ഡ് സിം ഉപയോഗിക്കുന്നവരുടെ ശ്രദ്ധയ്ക്ക്: ഇനി റീചാര്‍ജ് ചെയ്യാന് ഐഡന്റിറ്റി രേഖകള് കാണിക്കണമെന്ന് കേന്ദ്രസര്‍ക്കാര്\nMonday 6th February 2017 3:28pm\n‘വീ ആര് അഹമ്മദ് സാഹബ്’ എന്ന പ്ലക്കാര്‍ഡ് ഉയര്‍ത്തിയായിരുന്നു എം.പിമാര് പ്രതിഷേധത്തില് അണിനിരന്നത്.\nന്യൂദല്‍ഹി: ഇ. അഹമ്മദിന്റെ മരണവിവരം മറച്ചുവെക്കുകയും മക്കളെയടക്കം കാണാന് അനുവദിക്കാതിരിക്കുകയും ചെയ്ത സംഭവത്തില് കേന്ദ്ര സര്‍ക്കാരിനെതിരെ പാര്‍ലമെന്റിനകത്തും പുറത്തും പ്രതിപക്ഷ കക്ഷികളുടെ പ്രതിഷേധം.\nപാര്‍ലമെന്റ് വളപ്പില് കോണ്‍ഗ്രസ് ഉപാധ്യക്ഷന്റെ നേതൃത്വത്തില് എം.പിമാര് വായ്മൂടിക്കെട്ടി പ്രതിഷേധിച്ചു. കോണ്‍ഗ്രസ് ലോക്‌സഭാ കക്ഷിനേതാവ് മല്ലികാര്‍ജുന് ഖാര്‍ഗെയും പ്രതിഷേധത്തില് പങ്കെടുത്തു. ‘വീ ആര് അഹമ്മദ് സാഹബ്’ എന്ന പ്ലക്കാര്‍ഡ് ഉയര്‍ത്തിയായിരുന്നു എം.പിമാര് പ്രതിഷേധത്തില് അണിനിരന്നത്.\nവിഷയം പാര്‍ലമെന്ററി സമിതി അന്വേഷിക്കണമെന്നും പ്രധാനമന്ത്രിയുടെ വിശദീകരണം മാത്രം മതിയാവില്ലെന്നും മല്ലികാര്‍ജുന് ഖാര്‍ഗെ പറഞ്ഞു. സ്വതന്ത്രാന്വേഷണമാണ് വേണ്ടതെന്നും ഇക്കാര്യത്തില് വിട്ടുവീഴ്ചയില്ലെന്നും മല്ലികാര്‍ജുന് ഖാര്‍ഗെ പറഞ്ഞു.\nRead more: മമതാ ബാനര്‍ജി മിനി മോദി: എന്തുകൊണ്ട് അവര് എതിരാളികളായെന്ന് മനസിലാവുന്നില്ല: ചേതന് ഭഗത്\nചോദ്യോത്തരവേളയില് വിഷയം ഉന്നയിക്കാന് സ്പീക്കര് സുമിത്രാ മഹാജന് അനുവദിച്ചിരുന്നില്ല. സംഭവത്തില് പ്രതിഷേധിച്ച് പാര്‍ലമെന്റിനകത്ത് കോണ്‍ഗ്രസ്, ഇടതു എം.പിമാരടക്കം വാക്ക് ഔട്ട് നടത്തി. കേരളത്തിലെ എം.പിമാരുടെ പ്രതിഷേധത്തെ തുടര്‍ന്ന് ലോക്‌സഭാ നടപടികള് 12 മണിവരെ നിര്‍ത്തിവെച്ചു.\nഅതേ സമയം പ്രതിപക്ഷം ഇ. അഹമ്മദിന്റെ മരണത്തെ രാഷ്ട്രീയവത്കരിക്കാന് ശ്രമിക്കുകയാണെന്നും ഡോക്ടര്‍മാര് അവരുടെ പരമാവധി പരിശ്രമിച്ചിരുന്നതായും കേന്ദ്രമന്ത്രി വെങ്കയ്യ നായിഡു പറഞ്ഞു.\nAlso read: ജയിലില് ‘ഗോമാതാ പൂജ’ നടത്തിയ ജയില് സുപ്രണ്ടിനെതിരെ നടപടിയെടുക്കണം: വി.എസ് അച്യുതാനന്ദന്


ഓം മണി പദ്മേ ഹും; വേണ്ടിവന്നാൽ ബുദ്ധനെ കൊല്ലാനും മടിക്കരുത് ! | Manjupuli | Peter Matthiessen | manoramaonline\nഓം മണി പദ്മേ ഹും; വേണ്ടിവന്നാൽ ബുദ്ധനെ കൊല്ലാനും മടിക്കരുത് !\nജി. പ്രമോദ് May 19, 2021 01:33 PM IST\nവില 430 രൂപ\nമാര്‍ജാര കുടുംബത്തിലെ വന്യമൃഗങ്ങളില് ഏറ്റവും നിഗൂഢന് മഞ്ഞുപുലിയാണ്. അതിന്റെ സാമൂഹികാവസ്ഥകളെക്കുറിച്ച് ഒരറിവുമില്ല. ഏറെക്കുറെ എപ്പോഴും ഇത് ഒറ്റയ്ക്കാണു കാണപ്പെട്ടിട്ടുള്ളത്. കടുവകളെപ്പോലെ ഒരു കൊലയിലാവാം ഇതിനെ കണ്ടുമുട്ടിയേക്കുക. അല്ലെങ്കില് യഥാര്‍ഥ പുള്ളിപ്പുലിയെപ്പോലെ സഹവാസ ശീലമില്ലാത്തവനും ഏകാകിയുമായി.\n1973-സെപ്റ്റംബര് അവസാനം മഞ്ഞുപുലിയുടെ ദര്‍ശന സൗഭാഗ്യത്തിനായി ബുദ്ധമത വിദ്യാര്‍ഥിയും പരിസ്ഥിതി പ്രേമിയുമായ പീറ്റര് മാത്തിസന് യാത്ര തിരിച്ചു. സഹയാത്രികനായി ഡോക്ടര് ജോര്‍ജ് ഷാലര്. സെന്‍ബുദ്ധിസ്റ്റ് അനുഗാമിയായ എഴുത്തുകാരനും വന്യജീവിപ്രണയിയായ ജന്തുശാസ്ത്രജ്ഞനും ഹിമശൈലങ്ങളെ തൊട്ടറിഞ്ഞുകൊണ്ടു ക്രിസ്റ്റല് മൗണ്ടനിലേക്ക്. അന്നപൂര്‍ണയ്ക്കു ചുവടെ പടിഞ്ഞാറേക്കും കാളിഗണ്ഡകിയുടെ ഓരം വഴി വടക്കോട്ടും വീണ്ടും പടിഞ്ഞാറോട്ടും വടക്കോട്ടും ധൗളഗിരിശിഖരങ്ങളെ ചുറ്റിയും കാഞ്ചിറോബ പിന്നിട്ടും ടിബറ്റന് പീഠഭൂമിയിലെ ഡോള്‍പോയിലേക്ക്.\nസാഹിത്യ കൃതിക്കും സാഹിത്യേതര കൃതിക്കും ദേശീയ പുരസ്കാരം നേടിയ മാത്തിസന് എന്ന അമേരിക്കന് എഴുത്തുകാരന് വൈകിയാണു പര്‍വതാരോഹകനാകുന്നത്. 46-ാം വയസ്സില്. രണ്ടാം ഭാര്യ ദെബോറ ലവ് കാന്‍സറിനു കീഴടങ്ങി മാസങ്ങള് കഴിയുന്നതിനുമുന്‍പ്. വിവാഹത്തിലെ മടുപ്പും വിരസതയും അതിജീവിക്കാനാവാതെ പിരിയാന് അവര് ഏതാണ്ടു തീരുമാനിച്ചതായിരുന്നു. ജീവിതത്തെക്കുറിച്ച് അതോ മരണത്തെക്കുറിച്ചോ ഏതോ ഉള്‍വെളിച്ചം അവരെ ദമ്പതികളായി തുടരാന് പ്രേരിപ്പിച്ചു. അനാഥയായല്ലാതെ, സനാഥയായി പീറ്ററിന്റെ കൈ പിടിച്ച്, ബുദ്ധമന്ത്രങ്ങള് കേട്ടു ദെബോറ യാത്രയായി. സ്കൂളില് പഠിക്കുന്ന മക്കളെ വീട്ടിലാക്കി, തിരിച്ചുവരുമെന്ന് ഉറപ്പില്ലാത്ത യാത്രയ്ക്ക് മാത്തിസന് ഇറങ്ങുന്നു. ഹൃദയത്തില് നിറയെ കണ്ണുനീരും മകനെ പിരിഞ്ഞ അസഹനീയമായ വിഷാദവും ജീവിത ലക്ഷ്യം ഒരുപക്ഷേ ഈ യാത്രയായിരിക്കും എന്ന തിരിച്ചറിവുമായി നടത്തിയ പര്‍വതാരോഹണം. സെപ്റ്റംബര് 28 മുതല് ഡിസംബര് ഒന്നുവരെയുള്ള ദിവസങ്ങളില് ഓരോ ദിവസത്തെയും യാത്രയുടെ അവസാനം കുടിലിലെ മരത്തടിയിലും പാറക്കല്ലിലും വന്യമൃഗങ്ങളുടെ നിഴലിലും കുത്തിക്കുറിച്ച വാക്കുകള്. എന്നാല് മഞ്ഞുപുലി കേവലം ഒരു യാത്രാവിവരണമല്ല. ആദ്യത്തെ പേജ് മറിക്കുമ്പോഴേ അതു ബോധ്യപ്പെടും. സിദ്ധാര്‍ഥ രാജകുമാരനെ യൗവ്വനത്തിന്റെ നിറവില് എല്ലാ സുഖങ്ങളും പരിത്യജിക്കാന് പ്രേരിപ്പിച്ച ചോദ്യങ്ങളുടെ കാമ്പില് സ്പര്‍ശിക്കുകയാണു മാത്തിസന്. അതീവ ലാളിത്യത്തോടെ. ഓരോ വാക്കും വരിയും കൃത്യമായും സ്പഷ്ടമായും വ്യക്തമാക്കി. സ്വന്തം രാജ്യത്ത് അഭയാര്‍ഥികളായിട്ടും ആത്മായ പാത കൈവിടാത്ത ലാമമാരുടെ വിശുദ്ധ വചനങ്ങളുടെ ഓരത്തിലൂടെ. ജീവിതത്തിലേക്കാണു മാത്തിസന്റെ അക്ഷരയാത്ര. മരണത്തിലേക്ക്. ജീവിതവും മരണവും അപ്രസക്തമാക്കുന്ന അനശ്വരതയിലേക്ക്.\nഏതു പ്രവൃത്തിയോടും ഒന്നായിത്തീരുക എന്നതാണ് വഴിയുടെ ഒരേയൊരു സാക്ഷാത്കാരം. സെന് ബുദ്ധിസം പറയുന്നു. പൂര്‍ണ്ണമായി ഇപ്പോള്, ഇവിടെ ആയിരിക്കുവാനും മറ്റെങ്ങും ആയിരിക്കാതെയിരിക്കാനുമുള്ള ധീരത. കൃത്യമായും അതാണു സെന്. കുറഞ്ഞപക്ഷം ഭക്ഷിക്കുമ്പോള് ഭക്ഷിക്കുക. ഉറങ്ങുമ്പോള് ഉറങ്ങുക. മതങ്ങളുടെ നിയമങ്ങളും അനുശാനസങ്ങളും പോലും ബോധോധയത്തിനു തടസ്സമാകരുത്. ബുദ്ധനെ കൊല്ലുക എന്നു സെന് ബുദ്ധിസം പറയുന്നതിന്റെ അര്‍ഥവും മറ്റൊന്നല്ല. ലക്ഷ്യം ബുദ്ധനല്ല. വഴിയാണ്. വഴി മാത്രമാണ്. ലക്ഷ്യം യാത്ര മാത്രം.\nവര്‍ഷങ്ങള്‍ക്കു മുന്‍പേ മഞ്ഞുപുലിയെ മലയാളികള്‍ക്കു പരിചയപ്പെടുത്തിയിരുന്നു ആഷാ മേനോന്. ചിദാകാശത്തിലെ വെളിച്ചം എന്ന പേരില്. വര്‍ഷങ്ങള് വീണ്ടും കഴിയേണ്ടിവന്നു പുസ്തകം പൂര്‍ണമായും മലയാളത്തില് അവതരിക്കാന്. യാത്രയുടെ ലാളിത്യവും തത്ത്വചിന്തയും ഗൗരവവും ഹിമാനികളുടെ തണുപ്പും മാച്ചുപ്പിച്ചുവിന്റെ ഉയരവും സ്വായത്തമാക്കിയ മാത്തിസന്റെ ഭാഷ കാര്യമായ ഉടവു തട്ടാതെ മലയാളത്തിലാക്കിയിട്ടുണ്ട് ജെനി ആന്‍ഡ്രൂസ്. ശ്രമകരമായ ദൗത്യത്തിന്റെ വിജയകരമായ പര്യവസാനം.\nമഞ്ഞുപുലി യഥാര്‍ഥത്തില് പീറ്റര് മാത്തിസന് നടത്തിയ യാത്രയാണോ എന്നു സംശയിക്കാം ചിലരെങ്കിലും. ഇടയ്ക്കെപ്പോഴൊക്കെയോ നാം തന്നെ യാത്രികരാകുന്നു. പിന്നിലുപേക്ഷിച്ച സ്നേഹം. കാറ്റില് അലി‍ഞ്ഞെത്തുന്ന സുസ്വരങ്ങള്‍ക്ക് അകലെ. എന്നോ സഫലമാകുമെന്നു ദര്‍ശനം. അതോ വിഫലമായ പ്രതീക്ഷയോ.\nഓം മണിപദ്മേ ഹും. താമരയുടെ കേന്ദ്രത്തിലുള്ള രത്നമേ. ആഴത്തില് മുഴങ്ങിനില്‍ക്കുന്ന ഓം കാലത്തിലുടനീളമുള്ള ശബ്ദവും നിശ്ശബ്ദതയുമാണ്. അനന്തതയുടെ മുഴക്കവും ശുദ്ധമായ ഉണ്‍മയുടെ മഹാനിശ്ചലതയും. അത് ആകുന്നു. അത് നിലകൊള്ളുന്നു. ആയിരിക്കുന്നവയും ആയിരുന്നവയും വരാനിരിക്കുന്നവയും ഇവിടെ ഇപ്പോള് ഈ നിമിഷത്തിലാണുള്ളത്. ഇപ്പോള് !\nEnglish Summary: Manjupuli Book written by Peter Matthiessen


ഖത്തറില് 389 പേര്‍ക്കു കൂടി കോവിഡ്; ഇന്ന് രണ്ടു മരണം - Middle East Chandrika Qatar\nby Web Desk July 20, 2020, 1:17 pm0Votes\n405 പേര് കൂടി രോഗമുക്തരായി\n3096 പേര് ചികിത്സയില്, 537 പേര് ആസ്പത്രിയില്\nദോഹ: ഖത്തറില് കോവിഡ് ബാധിച്ച് രണ്ടു പേര് കൂടി മരിച്ചു. ചികിത്സയിലായിരുന്ന 70, 71 വയസ് വീതം പ്രായമുള്ളവരാണ് മരിച്ചത്. ഇതോടെ രാജ്യത്തെ കോവിഡ് മരണം 159 ആയി ഉയര്‍ന്നു. പുതിയ രോഗികളുടെ എണ്ണം തുടര്‍ച്ചയായ രണ്ടാംദിവസവും 400ല് താഴെയായി. കഴിഞ്ഞ 24 മണിക്കൂറിനുള്ളില് 389 പേര്‍ക്കാണ് രോഗം സ്ഥിരീകരിച്ചത്. രാജ്യത്ത് ആകെ രോഗം സ്ഥിരീകരിച്ചവരുടെ എണ്ണം 1,07,037 ആയി ഉയര്‍ന്നു. കഴിഞ്ഞദിവസത്തേക്കാള് പുതിയ കോവിഡ് രോഗികളുടെ എണ്ണത്തില് ഇന്ന് വര്‍ധനവുണ്ടായി.\nകോവിഡ് രോഗമുക്തരാകുന്നവരുടെ എണ്ണത്തിലെ സ്ഥായിയായ വര്‍ധനവ് തുടരുന്നു. കോവിഡ് ചികിത്സയിലുള്ളവരുടെയും ആസ്പത്രിയില് പുതിയതായി പ്രവേശിപ്പിക്കുന്നവരുടെയും എണ്ണത്തിലും കുറവുണ്ട്. ഇന്ന് 405 പേര്‍ക്കു കൂടി രോഗം മാറി. പുതിയ രോഗികളേക്കാള് രോഗമുക്തരുടെ എണ്ണത്തില് വര്‍ധനയുണ്ട്. ഇതുവരെ 1,03,782 പേര് സുഖംപ്രാപിച്ചു.\nനിലവില് 3096 പേരാണ് ചികിത്സയിലുള്ളത്. ഇതില് 537 പേര് ആസ്പത്രിയില് ചികിത്സയിലാണ്, 126 പേര് തീവ്രപരിചരണ വിഭാഗത്തിലാണ്. കഴിഞ്ഞ 24 മണിക്കൂറിനുള്ളില് 30 പേരെ ആസ്പത്രിയിലും ഒന്‍പത് പേരെ തീവ്രപരിചരണ വിഭാഗത്തിലും പ്രവേശിപ്പിച്ചു. രാജ്യത്ത് ഇതുവരെ 4,46,036 പേരെയാണ് കോവിഡ് പരിശോധനക്ക് വിധേയരാക്കിയത്. കഴിഞ്ഞ 24 മണിക്കൂറിനുള്ളില് 4336 പേരെ പരിശോധനക്ക് വിധേയരാക്കി.\nPrevious article മുനിസിപ്പാലിറ്റികളില് ഭക്ഷ്യ ഔട്ട്‌ലെറ്റുകളില് പരിശോധന\nNext article ജോലി നഷ്ടമായ വിദഗ്ദ്ധ തൊഴിലാളികള്‍ക്ക് തൊഴിലവസരം; ഇംഗ്ലീഷ് പോര്‍ട്ടല് സജ്ജമായി\nജോലി നഷ്ടമായ വിദഗ്ദ്ധ തൊഴിലാളികള്‍ക്ക് തൊഴിലവസരം; ഇംഗ്ലീഷ് പോര്‍ട്ടല് സജ്ജമായി


ഈ ചാക്കോ മാഷ് ഗാനമേള വേദികളുടെ ഗായകന്\nഈ ചാക്കോ മാഷ് ഗാനമേള...\n29 July 2015 4:19 PM GMT\nടി ഡി ചാക്കോ/ അഭിമന്യു\nചെറിയ ഇടവേളയ്ക്ക് ശേഷം ചാക്കോ മാഷ് വീണ്ടും സജീവമാകുകയാണ്. മഴ മാറി ആകാശം തെളിഞ്ഞു തുടങ്ങിയാല് ഗാനമേളകള്‍ക്ക് തുടക്കമാകും. മൂവാറ്റുപുഴ എയ്ഞ്ചല് വോയ്‌സിലെ പ്രധാന പാട്ടുകാരനാണ് ടി.ഡി. ചാക്കോ എന്ന ചാക്കോ മാഷ്. കഴിഞ്ഞ വര്‍ഷം പുറത്തിറങ്ങിയ ഹോംലി മീല്‍സ് എന്ന ചിത്രത്തില് ടൈറ്റില് സോങ് പാടി മാഷ് സിനിമാ ഗാന രംഗത്തും അരങ്ങേറി.\n48 വര്‍ഷമായി ഗാനമേള രംഗത്ത് സ്ഥിരം സാന്നിധ്യമാണ് ടി ഡി ചാക്കോ എന്ന ചാക്കോ മാഷ്. പതിനേഴാമത്തെ വയസില് തുടങ്ങിയതാണ് ഗാനമേളകളിലെ പാട്ടു പാടല്. വോയ്‌സ് ഓഫ് ട്രിച്ചൂര്, ട്രിച്ചൂര് വേവ്‌സ്, ചോയ്‌സ് തൃശൂര്, കേരള ആംഡ് ഫോഴ്‌സ് തുടങ്ങിയ ട്രൂപ്പുകളില്. പിന്നീട് മൂവാറ്റുപുഴ എയ്ഞ്ചല് വോയിസില്. 26 വര്‍ഷമായി മൂവാറ്റുപുഴ എയ്ഞ്ചല് വോയ്‌സിലെ പ്രധാന പാട്ടുകാരന്. എത്ര വേദികളില് ഗാനമേള അവതരിപ്പിച്ചെന്നു മാഷിനു തന്നെ അറിയില്ല. കേരളത്തില് ചാക്കോമാഷ് ഗാനമേളയ്ക്ക് പാടാത്ത ഒരു സ്ഥലവുമില്ല.\nഇത്രയും കാലം പാടിയതിന്റെ ആദരവു പ്രകടിപ്പിക്കാനാണ് മറ്റുള്ളവര് പേരിനൊപ്പം മാഷ് ചേര്‍ത്തു വിളിക്കാന് തുടങ്ങിയതെന്നു ചാക്കോ മാഷ് പറയുന്നു. അമേരിക്കയും യൂറോപ്യന് രാജ്യങ്ങളുമൊഴിച്ച് മലയാളികളുള്ള എല്ലാ പ്രദേശങ്ങളിലും ചാക്കോ മാഷ് പാട്ടുമായി എത്തി.\nലൈവായി പാടുന്നത് പ്രയാസം\nവര്‍ഷങ്ങളായി എയ്ഞ്ചല് വോയ്‌സിന്റെ പരിപാടികളില് ആദ്യ ഗാനം പാടിയിരുന്നത് മാഷായിരുന്നു. എന്നാല് ഇപ്പോള് കുറച്ചു കാലമായി ആദ്യ പാട്ടു പാടുന്നത് മറ്റു ഗായകരാണ്. ജനങ്ങളുടെ മുന്നില് നിന്നു നേരിട്ടു പാടുന്നതു വളരെ ബുദ്ധിമുട്ടുള്ള കാര്യമാണെന്നു പറയുന്നു ചാക്കോ മാഷ്. ലൈവായി പാടുകയെന്നാല് ചെറിയ കാര്യമല്ല. ജനങ്ങളുടെ റെസ്‌പോണ്‍സ് അപ്പോള് തന്നെ മനസിലാക്കാം. നോട്ടുമാലയും പൂക്കളുമായി നിരവധി സമ്മാനങ്ങള് അപ്പോള് തന്നെ കിട്ടും. എന്നാല് പുതിയ കാലത്തെ ഗാനമേളകള് ലൈവല്ല. ഫ്‌ളോപ്പി ഇട്ടാണ് പലരും പാട്ടുപാടുന്നത്. ഓര്‍ക്കസ്ട്ര ഒന്നും ലൈവല്ല. സിനിമയില് പാടുന്നതു പോലെയല്ല ഗാനമേളയില് പാടുന്നത്. തെറ്റു പറ്റിയാല് ജനം അപ്പോള് തന്നെ അറിയും. ഒരു പാട്ടു തന്നെ നിര്‍ബന്ധിച്ചു വീണ്ടും വീണ്ടും പാടിപ്പിച്ചിട്ടുണ്ട്.\nമാസ്റ്റര് പീസ് അയ്യപ്പ ഭക്തി ഗാനം\nപള്ളിക്കെട്ട് ശബരിമലയ്ക്ക് എന്ന ഗാനമാണ് മാഷുടെ മാസ്റ്റര് പീസ്. പള്ളിയിലാണെങ്കില് മലയാറ്റൂര് മലയും താണ്ടി ജനകോടികള് എത്തുന്നു എന്ന പാട്ടാകും പാടുക. എവിടെയാണെങ്കിലും ഈ രണ്ടു പാട്ടുകള് എന്നെ ക്കൊണ്ട് നിര്‍ബന്ധിച്ചു ജനം പാടിക്കുമായിരുന്നു. ഇന്നു ഗാനമേള എന്നത് ഡാന്‍സും പാട്ടുമൊക്കെയായി. ഇതിനെ ഗാനമേള എന്നു പറയാന് പറ്റില്ല. പഴയ കലാകാരന്‍മാര് ഇങ്ങനെയൊന്നുമായിരുന്നില്ല. സംഗീത പാരമ്പര്യമുള്ള ഗായകരായിരുന്നു അക്കാലത്ത് എല്ലാവരും. ഇന്ന് അതെല്ലാം മാറി. ജനത്തെ രസിപ്പിക്കാന് കുറച്ചൊക്കെ ഇതെല്ലാം വേണം. ലൈവ് ഓര്‍ക്കെസ്ട്രയാണ് മൂവാറ്റുപുഴ എയ്ഞ്ചല് വോയ്‌സിന്റെ പ്രത്യേകത. ലൈവായി സംഗീത ഉപകരണങ്ങള് വായിക്കാന് അറിയുന്നവരെ മാത്രമേ എയ്ഞ്ചല് വോയ്‌സിന്റെ ഓര്‍ക്കെസ്ട്രയില് ഉള്‍പ്പെടുത്തൂ. ഇക്കാര്യത്തില് ട്രൂപ്പിന് നേതൃത്വം നല്‍കുന്ന വികാരിക്ക് നിര്‍ബന്ധമുണ്ട്. ഇതിനാല് എയ്ഞ്ചല് വോയ്‌സിന്റെ ഗാനമേളയ്ക്ക് ആരാധകര് ഏറെയാണ്.\nചെറുപ്പം മുതലേ പാട്ടുമായി കൂട്ട്\nകുട്ടിക്കാലം മുതലേ പാട്ടിനോട് താത്പര്യം തോന്നിയിരുന്നതായി പറയുന്നു ചാക്കോ മാഷ്. എപ്പോഴും പാട്ടുപാടി നടക്കും. സ്‌കൂള് പഠനം കഴിഞ്ഞ് ആര് വൈദ്യനാഥ ഭാഗവതരുടെ കീഴില് സംഗീതം പഠിച്ചു. സംഗീതത്തില് ഹയര് പാസായി. അന്തരിച്ച സംഗീത സംവിധായകന് ജോണ്‍സണ് സഹപാഠിയായിരുന്നു. തൃശൂര് സെന്റ് തോമസ് കോളെജ് ഹൈസ്‌കൂളില് ഒരു ക്ലാസില് പഠിച്ചവരാണ്. ജോണ്‍സന്റെ കല്യാണ വിരുന്ന് തൃശൂര് സംഗീത നാടക അക്കാഡമി ഹാളില് നടന്നപ്പോള് പാട്ടുപാടിയിരുന്നു. അന്ന് സിനിമയില് പാടാന് ജോണ്‍സണ് ക്ഷണിച്ചിരുന്നു. നിരവധി തവണ സിനിമയില് പാടാന് വിളിച്ചെങ്കിലും ഞാന് താത്പര്യം കാണിച്ചില്ല. അന്നു ഗാനമേളകളുമായി തിരക്കിലായിരുന്നു. സിനിമയില് പാടാന് പോകാത്തതില് ഇപ്പോള് സങ്കടം തോന്നുണ്ട്. പാട്ടുകാര് എന്നാല് സിനിമാ ഗായകര് എന്നാണ് സമൂഹം കരുന്നത്. പണവും പ്രശസ്തിയുമൊക്കെ ലഭിക്കുന്നതു സിനിമയിലൂടെയാണ്. പാടാനുള്ള കഴിവുണ്ടായിട്ടും രണ്ടു ആണ്‍മക്കളെ ഈ മേഖലയിലേക്ക് മാഷ് എത്തിച്ചില്ല. ഗാനമേളയുമായി നടന്നാല് ജീവിതം മുന്നോട്ടു പോകില്ല. വളരെ ബുദ്ധിമുട്ടിയാണ് ഞാനൊക്കെ ഈ മേഖലയില് പിടിച്ചു നിന്നത് ചാക്കോ മാഷ് പറയുന്നു. 65-ാമത്തെ വയസിലും ശബ്ദ ഗാംഭീര്യം നിലനിര്‍ത്തുന്നതു കൃത്യമായ പരിശീലനത്തിലൂടെ തന്നെ. എപ്പോഴും പാട്ടും മൂളിക്കൊണ്ടായിരിക്കും നടത്തം. ഭക്ഷണമൊക്കെ സാധാരണ രീതിയില് തന്നെയാണു കഴിക്കുന്നത്. നാടന് ഭക്ഷണത്തോടാണു താത്പര്യം.\nവേണ്ടത് ശ്രുതി, ലയം, താളം\nഒരു ഗായകന് വേണ്ടത് ശ്രുതി, ലയം, താളം എന്നിവയാണ്. നല്ല പാട്ടുകാരനാകാന് ഇത് അത്യാവശ്യം. പെര്‍ഫോം ചെയ്യാനുള്ള കഴിവ് ഇതിനു ശേഷമേ ഉള്ളൂ. റിയാലിറ്റി ഷോകളും മറ്റും വലിയ കാര്യമായി തോന്നുന്നില്ല. നന്നായി പാടുന്ന കുട്ടികള്‍ക്കല്ല മിക്കപ്പോഴും അവിടെ സമ്മാനം ലഭിക്കുന്നത്. മറ്റു പല കാര്യങ്ങളും അവിടെ പരിഗണിക്കുന്നു. എന്നാല് റിയാലിറ്റി ഷോകള് പുതിയ കുട്ടികള്‍ക്ക് നിരവധി അവസരങ്ങള് നല്‍കുന്നുണ്ട്. എന്നു കരുതി സംഗീതത്തിന് അവിടെ വലിയ പ്രാധാന്യം നല്‍കുന്നുണ്ടെന്നു തോന്നുന്നില്ല.\nഅനൂപ് കണ്ണന് സംവിധാനം ചെയ്ത ഹോംലി മീല്‍സ് എന്ന ചിത്രത്തിലാണ് മാഷ് പാടിയത്. ടൈറ്റില് സോങ്ങായ ചരിത്രം തെളിഞ്ഞു, വെളിച്ചം വിരിഞ്ഞു എന്നു തുടങ്ങുന്ന ഗാനമാണ് പാടിയത്. രണ്ടു പേരെ കൊണ്ട് ആദ്യം സിനിമയുടെ അണിയറപ്രവര്‍ത്തകര് ഈ പാട്ട് പാടിച്ചിരുന്നു. ഇതു രണ്ടും ശരിയാവാത്തതിനെ തുടര്‍ന്നാണ് ചാക്കോ മാഷെ തേടി പാട്ട് എത്തുന്നത്. എയ്ഞ്ചല് വോയ്‌സിന്റെ ഓഫീസില് വിളിച്ച് ചാക്കോ മാഷിന്റെ നമ്പര് എടുത്താണ് അനൂപ് കണ്ണനും സംഘവും മാഷെ വിളിക്കുന്നത്. ഒരു മണിക്കൂര് കൊണ്ട് പാട്ടിന്റെ റെക്കോഡിങ്ങ് നടന്നു. ഗാനമേളകളില് പാടുന്നതു നോക്കുമ്പോള് സിനിമയ്ക്ക് പാടുന്നത് വളരെ എളുപ്പമാണെന്ന് മാഷ് പറയുന്നു. യുടൂബില് നിരവധി പേരാണ് ഈ ഗാനം കാണുന്നത്. സന്തോഷ് വര്‍മയുടെ വരികള്‍ക്ക് സര്‍താജാണ് സംഗീതം പകര്‍ന്നത്. പാട്ട് കേട്ടവരെല്ലാം നല്ല അഭിപ്രായമാണ് പറഞ്ഞത്.\nഇരിങ്ങാലക്കുട മാപ്രാണം സ്വദേശിയാണ് ചാക്കോ മാഷ്. ഭാര്യ ശാന്ത. ജസ്റ്റിന്, ജെനീഷ്, ജെന്‍സി എന്നിവരാണ് മക്കള്. അടിപൊളിയും വെസ്റ്റേണ് മ്യൂസികും നിറഞ്ഞ പാട്ടുകള് ഇപ്പോള് ജനത്തിനു മടുത്തു തുടങ്ങി. ശുദ്ധ സംഗീതത്തിലേക്ക് മലയാളി മടങ്ങി കൊണ്ടിരിക്കുകയാണ്. ഗാനമേളകളിലെല്ലാം പഴയ പാട്ടുകള് പാടാനാണ് ജനം ആവശ്യപ്പെടുന്നത്. ഇതു നല്ല പ്രവണതയാണ് ചാക്കോ മാഷ് പറഞ്ഞു നിര്‍ത്തി.


Emalayalee.com - തലാഖ് ചൊല്ലാതെ നിയമത്തിന് മുന്നില് ഫിറോസ്, വഫയ്ക്ക് മൗനം (ശ്രീനി)\nനരേന്ദ്ര മോദി സര്‍ക്കാര് മുത്തലാഖ് ക്രിമിനല് കുറ്റമാക്കിയ പശ്ചാത്തലത്തില് നടന്ന ആദ്യത്തെ അറസ്റ്റും ശ്രീറാം വെങ്കിട്ടരാമന് എപ്പിസോഡിലെ നായിക വഫ ഫിറോസിനെ മൊഴിചൊല്ലാനുള്ള ഭര്‍ത്താവ് ഫിറോസിന്റെ നിയമപരമായ നീക്കവും ചര്‍ച്ചയാവുകയാണ്. മൂന്നു തവണ തലാഖ് ചൊല്ലി മുസ്ലീം പുരുഷന് മുസ്ലീം സ്ത്രീയെ വിവാഹമോചനം ചെയ്യുന്ന പരമ്പരാഗത രീതി ഇപ്പോള് ക്രിമിനല് കുറ്റമായി മാറിയിരിക്കുകയാണ്. അങ്ങനെ ചെയ്താല് മൂന്ന് വര്‍ഷം തടവും പിഴയുമാണ് ഭര്‍ത്താവിന് ശിക്ഷ ലഭിക്കുക.\nമുത്തലാഖ് നിരോധന നിയമം ലംഘിച്ച് ഭാര്യയുമായുള്ള ബന്ധം വേര്‍പെടുത്തിതിന് കോഴിക്കോട് കൊടിയത്തൂര് പഞ്ചായത്തിലെ ചുള്ളിക്കാപറമ്പ് കണ്ടത്തില് വീട്ടില് ഇ.കെ ഹുസാം അറസ്റ്റിലായത് ഓഗസ്റ്റ് 16നാണ്. ബന്ധം വേര്‍പെടുത്തിയതായി കാണിച്ച് മുക്കം സ്വദേശിയായ യുവതി താമരശേരി കോടതിയില് നല്‍കിയ പരാതിയിലായിരുന്നു യുവാവായ ഹുസാമിനെ അറസ്റ്റ് ചെയ്തത്. മുത്തലാഖ് നിരോധന നിയമപ്രകാരം കേരളത്തിലെ ആദ്യ അറസ്റ്റാണിത്. മുസ്ലീം വിമെന് പ്രൊട്ടക്ഷന് ഓഫ് റൈറ്റ്‌സ് ഇന് മാര്യേജ് ആക്ടിലെ മൂന്ന്, നാല് വകുപ്പുകള് പ്രകാരം കേസെടുത്ത് താമരശേരി ഒന്നാം ക്ലാസ് മജിസ്‌ട്രേറ്റ് കോടതിയില് ഹാജരാക്കിയ ഹുസാമിനെ ജാമ്യത്തില് വിടുകയുണ്ടായി.\nഇങ്ങനെ മുത്തലാഖ് നിയമം കര്‍ശനമാക്കിയതിനാലാണ് വഫയുടെ ഭര്‍ത്താവ് ഫിറോസ് കരുതലോടെ കാര്യങ്ങള് നീക്കിയത്. വഫയ്ക്കും വഫയുടെ സ്വദേശമായ തിരുവനന്തപുരം ജില്ലയിലെ ആറ്റിങ്ങല് വള്ളൂര്‍കോണത്തെ മുസ്ലീം ജമാ അത്തിനും വഫയുടെ രക്ഷിതാക്കള്‍ക്കും ആണ് വിവാഹമോചനത്തിനുള്ള നോട്ടീസിന്റെ പകര്‍പ്പ് ഫിറോസ് അയച്ചിട്ടുള്ളത്. ഇങ്ങനെ ഒരു നോട്ടീസ് ലഭിച്ച കാര്യം പള്ളി കമ്മിറ്റി അധികൃതര് സ്ഥിരീകരിച്ചിട്ടുണ്ട്.\nമാധ്യമ പ്രവര്‍ത്തകന് കെ.എം ബഷീറിന്റെ അപകട മരണവുമായി ബന്ധപ്പെട്ട കേസില് ഒന്നാം പ്രതിയായ ശ്രീറാമിന്റെ സഹയാത്രികയും രണ്ടാം പ്രതിയുമാണ് വഫ ഫിറോസ്. ഇതിനിടെ ശ്രീറാമിന്റെ ഡ്രൈവിങ് ലൈസന്‍സ് ഒരുവര്‍ഷത്തേയ്ക്കും വഫയുടേത് മൂന്ന് മാസത്തേയ്ക്കും മോട്ടോര് വാഹന വകുപ്പ് സസ്‌പെന്റ് ചെയ്തു. തനിക്ക് ഭര്‍ത്താവിന്റേയും കുടുംബത്തിന്റേയും പിന്തുണയുണ്ടെന്ന വഫയുടെ വാദങ്ങളെ പൂര്‍ണമായും തള്ളിക്കളഞ്ഞുകൊണ്ടുള്ള ഗുരുതര ആരോപണങ്ങളാണ് ഫിറോസ് ഏഴ് പേജുള്ള വക്കീല് നോട്ടീസില് ഉന്നയിച്ചിരിക്കുന്നത്. എന്നാല് വഫയുടെ പ്രതികരണം ഇതുവരെ പുറത്ത് വന്നിട്ടില്ല.\nഅര്‍ധരാത്രി അപകട സമയത്ത് വഫ ഫിറോസ് എങ്ങനെ ശ്രീറാമിനൊപ്പം ഉണ്ടായി എന്ന രീതിയില് ആയിരുന്നു ആദ്യം ചര്‍ച്ചകള്. വഫയെ പ്രവാസി മോഡല് എന്നായിരുന്നു വിശേഷിപ്പിച്ചിരുന്നത്. താന് ജീവിതത്തില് ഒരിക്കലേ മോഡല് ചെയ്തിട്ടുള്ളൂവെന്ന് വഫ പറഞ്ഞിരുന്നു. എന്നാല് എല്ലാ വിവാദങ്ങളിലും തനിക്ക് പിന്തുണയുമായി ഭര്‍ത്താവും കുടുംബവും ഉണ്ടെന്നായിരുന്നു വഫ പ്രതികരിച്ചത്. തന്നെ മോശമായി ചിത്രീകരിക്കുന്നവര് തനിക്കൊരു കുടുംബമുണ്ടെന്നോര്‍ക്കണമെന്നും വഫ പറഞ്ഞിരുന്നു. പക്ഷേ, ഭര്‍ത്താവ് ഫിറോസ് നിലപാട് കടുപ്പിച്ചതോടെ വഫയുടെ വാദങ്ങളെല്ലാം അപ്രസക്തമായിരിക്കുകയാണ്. 45 ദിവസത്തിനുള്ളില് നോട്ടീസിന് മറുപടി നല്‍കണമെന്നാണ് ആവശ്യപ്പെട്ടിട്ടുള്ളത്.\nപരപുരുഷ ബന്ധം, അനിസ്ലാമികമായ ജീവിത രീതി, അനുമതിയില്ലാതെ വിദേശ യാത്രകള് തുടങ്ങിയ ആരോപണങ്ങളാണ് വക്കീല് നോട്ടീസില് ഉള്ളതത്രേ. വഫയുടെ പ്രവൃത്തികൊണ്ട് സ്വസ്ഥത നശിച്ച തന്റെ ബഹ്‌റൈനിലെ ബിസിനസ് നഷ്ടത്തിലായി. പിന്നീട് അബുദാബിയില് ജോലികിട്ടി പോയപ്പോള് വഫയേയും കൂടെ കൂട്ടി. സ്ഥിരമായി തിരുവനന്തപുരത്തേക്ക് വന്ന് അന്യ പുരുഷന്‍മാര്‍ക്കൊപ്പം ഉല്ലസിച്ച് ജീവിച്ചു, നിശാക്ലബ്ബുകളില് അന്യപുരുഷന്‍മാര്‍ക്കൊപ്പം നൃത്തം ചെയ്തു. ശരീരഭാഗങ്ങള് പ്രദര്‍ശിപ്പിച്ചും ഇസ്ലാമിന് അനുവദനീയമല്ലാത്ത രീതിയിലും ആയിരുന്നു വഫ സ്വദേശത്തും വിദേശത്തും ജീവിച്ചത്. തന്റെ സമ്മതം കൂടാതെ തിരുവനന്തപുരത്തെ ആശുപത്രിയില് വച്ച് മൂന്നാം മാസം ഗര്‍ഭം അലസിപ്പിച്ചതായും ഫിറോസ് ആരോപിക്കുന്നുണ്ട്.\nവഫയുടെ പേരില് രജിസ്റ്റര് ചെയ്ത കാര് ആയിരുന്നു അപകടത്തില് പെട്ടത്. എന്നാല് ആ കാര് തന്റെ ചെലവില് ആണ് വാങ്ങിയത് എന്ന വാദമാണ് ഫിറോസ് മുന്നോട്ട് വയ്ക്കുന്നത്. തന്റെ പണം കൊണ്ട് വാങ്ങിയ കാര് വഫ സ്വന്തം പേരില് രജിസ്റ്റര് ചെയ്തു. രഹസ്യ യാത്രകള് നടത്തി. വഫ തന്നെ പലവട്ടം ഭീഷണിപ്പെടുത്തി. വഫയുടെ ജീവിത രീതികള് ചോദ്യം ചെയ്തപ്പോള് ഉന്നത ബന്ധങ്ങള് ഉണ്ടെന്ന് പറഞ്ഞായിരുന്നു ഭീഷണി. തന്റെ കാര്യത്തില് ഇടപെട്ടാല് പാഠംപഠിപ്പിക്കുമെന്ന് വഫ ഭീഷണിപ്പെടുത്തിയിരുന്നു. തന്റെ വാഹനം ഇടിച്ച് മാധ്യമ പ്രവര്‍ത്തകന് കൊല്ലപ്പെട്ട വിവരം ഫോണില് കൂടി പോലും അറിയിക്കാന് വഫ തയ്യാറായില്ല. ഇതിന് ശേഷം താന് തിരുവനന്തപുരത്ത് എത്തിയിട്ടും തന്നെ കാണാനോ സംസാരിക്കാനോ വഫ തയ്യാറായില്ല. ഒരുതവണ ഫോണില് വിളിച്ച സമയത്ത് അപകട വിവരം ആരാഞ്ഞപ്പോള് അസഭ്യം പറഞ്ഞു എന്നും ഫിറോസ് പറയുന്നുണ്ട്.\nഇവിടെ മുത്തലാഖ് നിയമത്തെ സാക്ഷിനിര്‍ത്തി ഒരുചോദ്യം. ഈ കേസില് ആരാണ് ഇര, ആരാണ് വേട്ടക്കാരന്..? സംഭവത്തില് നാല് കക്ഷികള് ഉള്‍പ്പെട്ടിട്ടുണ്ട്. അപകടത്തില് കൊല്ലപ്പെട്ട ബഷീറായിരുന്നു ഒരാള്. ജീവിച്ചിരിക്കുന്നത് ശ്രീറാം വെങ്കിട്ടരാമനും വഫയും ഫിറോസും. വിവാഹമാചന കേസ് വഫയും ഫിറോസും മമ്മിലായതിനാല് ഇക്കര്യത്തില് ശ്രീറാമിനെതിരെ നിയമപരമായ നടപടികള്‍ക്ക് വകുപ്പില്ല. എന്നാല് വഫയും ഫിറോസും വിവാഹ മോചിതരായാല്, അതിന്റെ കാരണക്കാരന് താനാണെന്ന ധാര്‍മികമായ തലത്തില് നിന്ന് ശ്രീറാമിന് ഒഴിഞ്ഞുനില്‍ക്കാനാവില്ല. കുറ്റബോധം അയാളെ വേട്ടയാടിക്കൊണ്ടിരിക്കും. സ്വന്തം മനസാക്ഷിയെ മുന്‍നിര്‍ത്തി വഫയ്ക്കും തന്റെ ചെയ്തികള്‍ക്ക്, ഫിറോസ് ആരോപിക്കുന്നത് ശരിയാണെങ്കില് വലിയ വില കൊടുക്കേണ്ടിവരും. അപ്പോള് ഫിറോസ് മാപ്പ് കൊടുക്കാത്ത സാക്ഷിയാവും. വലിയ കള്ളങ്ങള് മനസില് ഒളിപ്പിച്ച് വച്ചവര്‍ക്കറിയാം ആരാണ് ജീവിച്ചിരിക്കുന്ന ഇരയെന്നും ആരാണ് വേട്ടക്കാരെന്നും. യഥാര്‍ത്ഥ ഇര കൊല്ലപ്പെട്ട നിരപരാധിയായ ബഷീര് തന്നെ.\nഅമേരിക്കൻ മൊല്ലാക്ക കുടുങ്ങി\n"മൂന്നു തവണ തലാഖ് ചൊല്ലി മുസ്ലീം പുരുഷന് മുസ്ലീം സ്ത്രീയെ വിവാഹമോചനം ചെയ്യുന്ന പരമ്പരാഗത രീതി ഇപ്പോള് ക്രിമിനല് കുറ്റമായി മാറിയിരിക്കുകയാണ്. അങ്ങനെ ചെയ്താല് മൂന്ന് വര്‍ഷം തടവും പിഴയുമാണ് ഭര്‍ത്താവിന് ശിക്ഷ ലഭിക്കുക."


sathan seva rape\nസാത്താൻ സേവ കൂട്ട ബലാൽസംഘക്കേസ്; സൺഡേ സ്‌കൂൾ അധ്യാപികയടക്കം4പ്രതികൾക്ക് കഠിന തടവും പിഴയും \nകൊച്ചി: പതിനാലു വയസ്സുകാരിയെ കൂട്ടബലാത്സംഗത്തിനിരയാക്കിയ സാത്താൻ സേവ കേസിൽ നാല് പ്രതികൾക്ക് കഠിനതടവും പിഴയും ശിക്ഷ വിധിച്ചു. സൺഡേ സ്കൂൾ അധ്യാപിക അടക്കമുള്ള നാല് പ്രതികൾക്ക് എറണാകുളം പോക്സോ കോടതിയാണ് ശിക്ഷ വിധിച്ചത്.\nകേസിലെ ഒന്നാം പ്രതി കിഴക്കമ്പലം കോളനിപ്പടി ഭാഗം അറക്കൽ വീട്ടിൽ ദേവസ്സി മകൾ അനീഷയ്ക്ക് 32 വർഷം കഠിനതടവും 45000 രൂപ പിഴയും, രണ്ടാം പ്രതിയായ പട്ടിമറ്റം ചൂരക്കാട്ടുകര ഐമന കൂടി വീട്ടിൽ ലത്തീഫ് മകൻ 24 വയസ്സുള്ള ഹർഷാദ് എന്ന ബേസിൽ ന് 38 വർഷം കഠിനതടവും 70,000 രൂപ പിഴയും, മൂന്നാം പ്രതി കിഴക്കമ്പലം ആലിൻചുവട് ഭാഗം തടിയൻവീട്ടിൽ ജോയി മകൻ 24 വയസ്സുള്ള ജിബിൻന് 48 വർഷം കഠിനതടവും 90,000 രൂപ പിഴയും അഞ്ചാം പ്രതി തൃക്കാക്കര തേവക്കൽ കരയിൽ മീൻ കൊള്ളിൽ വീട്ടിൽ മാത്യു മകൻ 24 വയസ്സുള്ള ജോൺസ് മാത്യുവിന് 12 വർഷം കഠിനതടവും 20,000 രൂപ പിഴയ്ക്കുമാണ് എറണാകുളം പോക്സോ കോടതി ജഡ്ജി ശ്രീ. കെ. സോമൻ ശിക്ഷ വിധിച്ചത്.\n2015 ലായിരുന്നു കേസിനാസ്പദമായ സംഭവം. ഇരയുമായി പരിചയത്തിലായ സൺഡേ സ്കൂൾ അധ്യാപികയായ ഒന്നാംപ്രതി അനീഷ മറ്റുള്ള പ്രതികൾക്ക് കടമ്പ്രയാർ ഭാഗത്തുള ഒരു പൊളിഞ്ഞ കെട്ടിടത്തിൽ പെൺകുട്ടിയെ എത്തിച്ച് കാഴ്ചവെക്കുകയായിരുന്നു. പീഡനസമയത്ത് പകർത്തിയ ദൃശ്യങ്ങൾ കാണിച്ചു ഭീഷണിപ്പെടുത്തി പെൺകുട്ടിയെ നിരവധിതവണ വീണ്ടും പ്രതികൾ ബലാൽസംഗം ചെയ്തു.\nപെൺകുട്ടിയെ ഭീഷണിപ്പെടുത്തി വീട്ടിൽ നിന്ന് കടത്തിക്കൊണ്ട് വന്നിരുന്നത് ഒന്നാം പ്രതിയായ അനീഷയായിരുന്നു. ഈ കേസ്സിലെ എല്ലാ പ്രതികളും സാത്താൻ സേവക്കാരായിരുന്നു എന്ന് പറയപ്പെടുന്നു. തുടക്കത്തിൽ സാത്താൻ സേവ കേസ്സ് എന്നായിരുന്നു ഈ കേസ്സ് കുപ്രസിദ്ധി നേടിയത്.\nഇതേ പെൺകുട്ടിയെ 2016 ശേഷമുള്ള കാലഘട്ടത്തിൽ പീഡിപ്പിച്ചതിന് ഇതേ പ്രതികൾക്കെതിരെ മൂന്നോളം കേസ്റ്റ് വിചാരണ തുടങ്ങാനിരിക്കുന്നുണ്ട്. പെൺകുട്ടിയുടെ പരാതിയിൽ തടിയിട്ട പറമ്പ് പോലീസ് രജിസ്റ്റർ ചെയ്ത കേസിൽ ഇൻസ്പെക്ടറായിരുന്ന ജെ. കുര്യാക്കോസാണ് അന്വേഷണം പൂർത്തിയാക്കി കോടതിയിൽ പ്രതികൾക്കെതിരെ കുറ്റപത്രം നൽകിയത്. .പ്രോസിക്യൂഷനുവേണ്ടി സ്പെഷ്യൽ പബ്ലിക് പ്രോസിക്യൂട്ടർ പി.എ. ബിന്ദു ഹാജരായി.


കൊറോണ വൈറസിനെ തടയാൻ മാസ്കുകൾ ഉപയോഗിക്കേണ്ട വിധം •Tech Travel Eat\nകൊറോണ വൈറസിനെ തടയാൻ മാസ്കുകൾ ഉപയോഗിക്കേണ്ട വിധം\nകൊറോണ വൈറസ് പടർന്നുകൊണ്ടിരിക്കുന്ന ഈ സാഹചര്യത്തിൽ അവയെ പ്രതിരോധിക്കാനുള്ള മാർഗ്ഗനിർദ്ദേശൾ സർക്കാരും ആരോഗ്യവകുപ്പും ജില്ലാ ഭരണകൂടവുമെല്ലാം നമുക്ക് നൽകുന്നുണ്ട്. അവ നമ്മൾ അറിഞ്ഞിരിക്കുകയും വേണ്ടവിധത്തിൽ പാലിക്കുകയും വേണം. വൈറസിൽ നിന്നും രക്ഷനേടാനുള്ള പ്രധാനപ്പെട്ട ഒരു കാര്യമാണ് മാസ്കുകളുടെ ഉപയോഗം. മാസ്കുകളുടെ ഉപയോഗത്തെക്കുറിച്ച് പത്തനംതിട്ട ജില്ലാ കളക്ടർ സോഷ്യൽ മീഡിയയിലൂടെ ഷെയർ ചെയ്ത വിവരങ്ങൾ ചുവടെ കൊടുക്കുന്നു.\n1. ആരെല്ലാം മാസ്ക് ഉപയോഗിക്കണം? – രോഗികളോ രോഗലക്ഷണങ്ങളോ ഉള്ളവർ, രോഗികളുമായി അടുത്ത് സമ്പർക്കമുള്ളവർ (പ്രധാനമായും ആരോഗ്യ പ്രവർത്തകർ).\n2. രോഗം ഇല്ലാത്തവർ മാസ്ക് ഉപയോഗിക്കണോ? – രോഗമില്ലാത്തവർ മാസക് ഉപയോഗിക്കുന്നതിനു അധിക പ്രാധാന്യം ഇല്ല. മാത്രമല്ല മാസ്ക് തെറ്റായ രീതിയിൽ ധരിക്കുക, കൈകൾ കഴുകാതെ ഇടയ്ക്കിടെ മുഖത്തുള്ള മാസ്കിൽ സ്പർശിക്കുക , ഉപയോഗിച്ച മാസ്ക് വീണ്ടും ഉപയോഗിക്കുക, അത് അലക്ഷ്യമായി വലിച്ചെറിയുക എന്നിവ ഗുണത്തേക്കാളേറെ ദോഷമാണ് ഉണ്ടാക്കുക.\nമാസ്ക് ധരിച്ചതു കൊണ്ട് സുരക്ഷിതരാണെന്നു കരുതിക്കൊണ്ട് മറ്റു വ്യക്തി സുരക്ഷാ മുൻകരുതലുകൾ അവഗണിക്കപ്പെടാം. എല്ലാവരും മാസ്ക്കുകൾ വാങ്ങിക്കൂട്ടിയാൽ അത് ആരോഗ്യ പ്രവർത്തകർക്കും രോഗികൾക്കും ആവശ്യത്തിനു മാസ്ക്കുകൾ ലഭിക്കുന്നതിനു തടസ്സം സുഷ്ടിച്ചേക്കാം.\nN95 മാസ്ക്കുകൾ പ്രധാനമായും ആരോഗ്യ പ്രവർത്തകർക്കും രോഗിയെ പരിചരിക്കുന്നവർക്കും വേണ്ടിയുള്ളതാണ്. മറ്റുള്ളവർ3ലെയർ സർജിക്കൽ മാസ്കാണ് ധരിക്കേണ്ടത്. അത് 4-6 മണിക്കൂർ കഴിയുമ്പോഴോ നനയുകയോ മറ്റോ ചെയ്താൽ മാറ്റുകയും വേണം.\n3. മാസ്ക് എങ്ങനെ ധരിക്കണം? സോപ്പും വെള്ളവും അല്ലെങ്കിൽ ആൽക്കഹോൾ ബേസ്ഡ് സാനിറ്റെസർ ഉപയോഗിച്ച് കൈകൾ നിർദ്ദിഷ്ട രീതിയിൽ 20 സെക്കന്റ് എങ്കിലും കഴുകുക. നീല/പച്ച നിറമുള്ള ഭാഗം പുറമെയും വെള്ള നിറമുള്ള ഭാഗം ഉൾവശത്തായും വരും രീതിയിലാണ് മാസ്ക് ധരിക്കേണ്ടത്. മാസ്കിന്റെ മുകൾ ഭാഗം മൂക്കിന് മുകളിൽ ആയി മൂക്കും വായും മൂടുന്ന രീതിയിൽ വച്ചു കെട്ടുക.\nപുറമെയുള്ള ഭാഗം മറ്റുള്ളവർ ചുമയ്ക്കുമ്പോഴോ തുമ്മുമ്പോഴോ തെറിക്കുന്ന സ്രവങ്ങളും മറ്റും അകത്തേക്ക് കടക്കുന്നത് തടയുകയാണ് ചെയ്യുന്നത്.എങ്കിലും സൂക്ഷ്‌മ രോഗാണുക്കൾ ഉള്ളിൽ എത്തുന്നത് അത്രയ്ക്ക് തടയണമെന്നില്ല. ഉൾഭാഗം നമ്മൾ തുമ്മുമ്പോൾ, സംസാരിക്കുമ്പോൾ ഒക്കെ തെറിക്കുന്ന കണങ്ങൾ പുറത്തു പോകാതെ നോക്കും.\nമുഖവും മാസ്കും തമ്മിൽ വിടവുകളൊന്നുമില്ലെന്ന് ഉറപ്പാക്കുക. മാസ്കിന്റെ മുൻഭാഗത്ത് സ്പർശിക്കരുത്. അഥവാ സ്പർശിച്ചാൽ കൈകൾ വീണ്ടും 20 സെക്കന്റ് കഴുകുക. മാസ്ക് അഴിച്ചെടുക്കുമ്പോൾ മാസ്കിൻ്റെ മുൻഭാഗത്ത് സ്പർശിക്കരുത്. പിന്നിൽ നിന്ന് അതിന്റെ വള്ളിയിൽ പിടിച്ച് അഴിച്ചെടുക്കുക.എന്നിട്ടു അടപ്പുള്ള വേസ്റ്റ് ബിന്നിൽ നിക്ഷേപിക്കുക. കൈകൾ വീണ്ടും വൃത്തിയാക്കുക. ഒറ്റത്തവണ ഉപയോഗിക്കുന്ന മാസ്കുകൾ വീണ്ടുമുപയോഗിക്കരുത്.ഉപയോഗിച്ച മാസ്ക് അലക്ഷ്യമായി വലിച്ചെറിയരുത്. അതുകൊണ്ടു തന്നെ മറ്റു വ്യക്തി ശുചിത്വ സുരക്ഷാ മാർഗങ്ങൾക്ക് പരമാവധി പ്രാധാന്യം കൊടുക്കണം.\nചുമയ്ക്കുമ്പോഴും തുമ്മുമ്പോഴും തൂവാല ഉപയോഗിച്ചു വായയും മൂക്കും മൂടുക. അല്ലെങ്കിൽ മടക്കിയ കൈമുട്ടിനുള്ളിലേക്കു തുമ്മുക. ഒരിക്കലും കൈപ്പത്തി കൊണ്ട് പൊത്തി തുമ്മുകയോ ചുമയ്ക്കുകയോ ചെയ്യരുത്.പൊതുസ്ഥലത്ത് തുപ്പാതിരിക്കുകയും ചെയ്യേണ്ടതാണ്.\nകൈകൾ ഇടയ്ക്കിടെ സോപ്പുപയോഗിച്ച് കഴുകണം. 20 സെക്കന്റോളം കഴുകണം. എഴുപതു ശതമാനം ആൽക്കഹോൾ ഉള്ള ഹാന്റ് സാനിറ്റെസർ ഉപയോഗിച്ചും കൈകൾ കഴുകാം. ആലിംഗനം അല്ലെങ്കില് ഹാന്‍ഡ്‌ഷേക്ക് പോലുള്ള സ്പര്‍ശിച്ചു കൊണ്ടുള്ള സാമൂഹിക ആശംസകള് ഒഴിവാക്കുക. പൊതു സ്ഥലങ്ങളിൽ ചുമരുകളിലോ കൈവരികളിലോ തൊടുന്നത് പരമാവധി ഒഴിവാക്കുക. നിങ്ങളുടെ മുഖം, മൂക്ക്, കണ്ണുകള് എന്നിവ ഇടയ്ക്കിടെ സ്പര്‍ശിക്കുന്നത് ഒഴിവാക്കുക.\nകേന്ദ്ര, സംസ്ഥാന സര്‍ക്കാരുകളുടെ മാര്‍ഗനിര്‍ദേശങ്ങള് അനുസരിച്ച് ജാഗ്രതയോടെ നമുക്ക് ഈ രോഗത്തെ നേരിടാം. നമുക്ക് ഒരുമിച്ചു ചേര്‍ന്ന് കൊറോണ വൈറസ് ബാധ തടയാന് ശ്രമിക്കാം. അനാവാശ്യ പരിഭ്രാന്തി പരത്തുന്നതായ സന്ദേശങ്ങള് പ്രചരിപ്പിക്കാതെ ഉത്തരവാദിത്വപരമായ നിലപാടുകളിലൂടെ ഓരോരുത്തരും പെരുമാറുക.


സാമ്രാജ്യത്വ ശത്രുക്കളില് നിന്ന് ഭാരതം സ്വാതന്ത്ര്യം നേടിയിട്ട് 67 വര്‍ഷമായി. ഇന്ത്യയെ ലോക രാഷ്‌ട്രങ്ങള്‍ക്കുമുന്നില് ഉയര്‍ത്തിക്കാട്ടാന് പരിശ്രമിച്ച ഇന്ത്യന് നാഷണല് കോണ്‍ഗ്രസ് വന് നേട്ടം അവകാശപ്പെടുന്നതില് ഒരു തെറ്റുമില്ല. മൊട്ടുസൂചി മുതല് ആധുനിക ബഹിരാകാശ പേടകങ്ങള് വരെ ഉത്‌പാദിപ്പിച്ച് ശക്തി തെളിയിച്ചുകഴിഞ്ഞു. എല്ലാവളര്‍ച്ചയിലും നിസ്വാര്‍ത്ഥരായി അഴിമതി രഹിതരായ നേതാക്കള് നിലനിന്നിരുന്നതുകൊണ്ടാണ് സാമ്പത്തിക ശക്തികളില് നാലാം സ്ഥാനത്ത് ഇന്ത്യ നിലയുറപ്പിച്ച് നില്‍ക്കുന്നത്.\nഎത്ര അഴിമതികള് നടന്നാലും എത്ര കൊള്ളമുതല് അഴിമതി രാഷ്‌ട്രീയക്കാര് വിദേശത്തേക്ക് കടത്തിയാലും ഇന്ത്യയുടെ സാമ്പത്തിക ഭദ്രത തകര്‍ക്കാന് ആര്‍ക്കും കഴിയില്ല. ബാങ്കുകള് ദേശസാത്‌കരിച്ച ഇന്ദിരാഗാന്ധിയുടെ നടപടിയെ അപലപിച്ച് ബന്ദ് നടത്തിയവര്‍ക്കു പോലും അവരെ കടപ്പാടോടെ മാത്രമേ ഓര്‍ക്കാന് കഴിയൂ.\nവെല്ലുവിളികളിലും പരാജയത്തിലും തളരാതെ ആറു പതിറ്റാണ്ടോളം പിന്നിട്ട ഇന്ത്യന് നാഷണല് കോണ്‍ഗസ് ഇന്ന് വളരെ ദുര്‍ബലമാണ്. ശക്തമായ നേതൃത്വം കൊടുക്കാനാളില്ലാത്ത നേതൃദാരിദ്ര്യം സംഭവിച്ചുകൊണ്ടിരിക്കുന്ന പാര്‍ട്ടിയായി കോണ്‍ഗ്രസ് മാറി. പിളര്‍പ്പാണ് കോണ്‍ഗ്രസിനെ പരാജയപ്പെടുത്തുന്നത്. നിജലിംഗറാവു മുതല് കാമരാജും മമതാ ബാനര്‍ജിയും വരെയുള്ള നേതാക്കള് സ്വാര്‍ത്ഥതയ്‌ക്കുവേണ്ടി പാര്‍ട്ടിയെ ബലിയാടാക്കി. നേതാക്കന്മാര് വളര്‍ന്നു പന്തലിച്ചു. പാര്‍ട്ടി മാത്രം വളര്‍ന്നില്ല. പടിപടിയായി രാജ്യ വികസനത്തിന്റെ പാതയില് മത്സരിച്ച് മുന്നേറിയപ്പോള് ജനദ്രോഹികളായിരുന്നവര് രാജ്യത്തിന്റെ സമ്പത്ത് കാര്‍ന്നുതിന്നുകയായിരുന്നു. ഇതില് രാഷ്‌ട്രീയ വ്യത്യാസമില്ലാതെ ചെകുത്താന്മാരായ പ്രബലര് അഴിമതിയില് മുങ്ങിക്കുളിക്കുകയായിരുന്നു.\nഅഴിമതി വിരുദ്ധ തരംഗം ഇന്ത്യ മുഴുവന് ആളിക്കത്തട്ടെ; വരും തെരഞ്ഞെടുപ്പുകളില് അഴിമതിക്കാരേയും ക്രിമിനല് കുറ്റം ചെയ്‌ത രാഷ്‌ട്രീയക്കാരേയും മത്സരിപ്പിക്കാന് നിയമപരമായ തടസമുള്ളത് ഏവര്‍ക്കും ആശ്വാസപ്രദമാകട്ടെ. ജനം ഇക്കൂട്ടരെ തൂത്തെറിയട്ടെ!\nഇന്ത്യയുടെ മഹത്തായ മതേതര പാരമ്പര്യം കാത്തുസൂക്ഷിക്കാന് കോണ്‍ഗ്രസ് സര്‍ക്കാരുകള് ജാഗ്രത കാട്ടിയിരുന്നു. വിവരാവകാശ നിയമവും ഭക്ഷ്യസുരക്ഷാ സംവിധാനവും മറ്റ് ജനക്ഷേമ പദ്ധതികളും ജനങ്ങള്‍ക്ക് പ്രയോജനമുണ്ടായി. രാജ്യം വികസനത്തിന്റെ പാതയില് അതിവേഗം മുന്നോട്ടുപോയി. പക്ഷെ വികസനം പൊതുജനങ്ങളെ ബോധ്യപ്പെടുത്തുന്നതില് കോണ്‍ഗ്രസ് പാര്‍ട്ടി അമ്പേ പരാജയപ്പെട്ടു. ഇനിയും വികസനമെത്താത്ത ഗ്രാമങ്ങള് അനവധിയാണ്. ഗ്രാമങ്ങള് വികസിച്ചാല് മാത്രമേ ഭാരതം വളരൂ എന്ന ഡോ.അബ്‌ദുള് കലാമിന്റെ അതിവേഗം നടപ്പിലാക്കേണ്ട സമയം അതിക്രമിച്ചിരിക്കുന്നു. ഒരു യുവജന മുന്നേറ്റം ഇന്ന് അനിവാര്യമായിരിക്കുന്നു.\nരാമക്ഷേത്രം പുതുക്കിപ്പണിയുമെന്ന ഉറപ്പിന്മേലാണ് ശ്രീമാന് നരേന്ദ്രമോഡിയെ പ്രധാനമന്ത്രി സ്ഥാനത്തേക്ക് നിര്‍ദേശിച്ചത്. അപ്പോള് വീണ്ടുമൊരു ന്യൂനപക്ഷ ധ്വംസനം അനിവാര്യമാകും. ഈ അവസ്ഥ വികസിത രാജ്യങ്ങള് സ്വപ്‌നം കാണുന്നു. അവിടെയാണ് എ.എ.പിയുടെ (ആം ആദ്‌മി പാര്‍ട്ടി) പ്രസക്തി വര്‍ധിക്കുന്നത്. വെറുതെ എണ്ണത്തിനുവേണ്ടി ആളെ തിരുകി കയറ്റുന്ന പാര്‍ട്ടിയായി മാറരുത്. അഴിമതിക്കെതിരേ നിരന്തരം നടപടിയെടുത്ത്, ഉടന് ശിക്ഷ കല്‍പിച്ച് തീരുമാനങ്ങള് എടുക്കാന് സന്നദ്ധതയുള്ള കറതീര്‍ന്ന നേതാക്കന്മാരെയാണ് ഇന്ന് ആവശ്യം. പാര്‍ട്ടി വളര്‍ത്താനും കോര്‍പ്പറേറ്റ് തലവന്മാരുടെ ചെരുപ്പ് നക്കാനും പോകുന്ന പാര്‍ട്ടിയായി അധപതിക്കരുത്. കറപുരളാത്ത നേതാക്കന്മാര് കേരളത്തിലും എല്ലാ സംസ്ഥാനങ്ങളിലും ഇതിനു നേതൃത്വം കൊടുക്കണം. ഭരിച്ച് മുടിച്ച്, ക്വട്ടേഷന് സംഘത്തലവന്മാരെ ഒക്കെ നിയന്ത്രിക്കുന്ന പാര്‍ട്ടി സെക്രട്ടറിമാരെ കാഴ്‌ചക്കാരായി ഗാലറികളില് ഇരുത്തണം. നല്ല ഭരണം യുവതലമുറ കാഴ്‌ചവെയ്‌ക്കണം. ഇന്ത്യ മുഴുവന് മാറ്റൊലികള് സൃഷ്‌ടിക്കണം. ആ മാറ്റൊലികളില്, അതിന്റെ തിരമാലകള് അഴിമതി കൊലപാതക രാഷ്‌ട്രീയക്കാരെ ഉന്മൂലനാശനം വരുത്തുകയും ചെയ്യും.\n
Excellent information Jose
\nExcellent analyziz and conclusion. Let us hope that the new Aam Aadmy Party would emerge as the party who can eradicate corruption and bring faith and prospirity to the people.


പാകിസ്ഥാനെതിരെ ഇംഗ്ലണ്ടിന് ഇന്നിംഗ്‌സ് ജയം; പരമ്പര സമനിലയില് | Sports Globe\nപാകിസ്ഥാനെതിരെ ഇംഗ്ലണ്ടിന് ഇന്നിംഗ്‌സ് ജയം; പരമ്പര സമനിലയില്\nലണ്ടന്: പാകിസ്ഥാനെതിരായ രണ്ടാം ക്രിക്കറ്റ് ടെസ്റ്റില് ഇംഗ്ലണ്ടിന് തകര്‍പ്പന് ജയം. ലീഡ്‌സ് ടെസ്റ്റില് ഇംഗ്ലണ്ട് ഇന്നിംഗ്‌സിനും 55 റണ്...\nലണ്ടന്: പാകിസ്ഥാനെതിരായ രണ്ടാം ക്രിക്കറ്റ് ടെസ്റ്റില് ഇംഗ്ലണ്ടിന് തകര്‍പ്പന് ജയം. ലീഡ്‌സ് ടെസ്റ്റില് ഇംഗ്ലണ്ട് ഇന്നിംഗ്‌സിനും 55 റണ്‍സിനും പാകിസ്ഥാനെ തകര്‍ത്തു. ഇതോടെ പരമ്പര 1-1ന് സമനിലയിലായി.\nപാകിസ്ഥാനെ ആദ്യ ഇന്നിംഗ്‌സ് സ്‌കോറായ 174നെതിരെ നേടിയ 363 റണ്‍സാണ് ഇംഗ്ലീഷ് ജയത്തില് നിര്‍ണായകമായത്. പുറത്താവാതെ 80 റണ്‍സെടുത്ത ജോസ് ബട്‌ലറുടെ ഇന്നിംഗ്‌സ് നിര്‍ണായകമായി. ഇംഗ്ലണ്ടിന് 189 റണ്‍സ് ഒന്നാം ഇന്നിംഗ്‌സ് ലീഡ്.\nരണ്ടാം ഇന്നിംഗ്‌സിലും പാകിസ്ഥാന് അടിതെറ്റി. വെറും 134 റണ്‍സിന് പുറത്ത്. 28 റണ്‍സിന് മൂന്ന് വിക്കറ്റ് വീഴ്ത്തിയ സ്റ്റുവര്‍ട്ട് ബ്രോഡും 33 റണ്‍സിന് മൂന്ന് വിക്കറ്റ് വീഴ്ത്തിയ ഡോം ബെസ്സുമാണ് ഇംഗ്ലീഷ് ജയം അനായാസമാക്കിയത്. രണ്ട് ദിവസം ശേഷിക്കേയാണ് ഇംഗ്ലണ്ടിന്റെ ജയം.\nലോര്‍ഡ്‌സ് ടെസ്റ്റില് പാകിസ്ഥാന് ഒന്‍പത് വിക്കറ്റിന് ജയിച്ചിരുന്നു.\nSports Globe: പാകിസ്ഥാനെതിരെ ഇംഗ്ലണ്ടിന് ഇന്നിംഗ്‌സ് ജയം; പരമ്പര സമനിലയില്